LaRsNoW a Dublín: 08/2008\n29 d'Agost de 2008 - Riverdance\nAvui he anat al teatre, molts pensareu... ja era hora que el Marc faci algu cultural i no vagi tant al Pub... jo també ho he pensat!\nCom anava dient, he anat a veure Riverdance i la veritat es que m'he quedat al·lucinat en la manera que tenen de dançar. L'espectacle dura dues hores però es super animat i el 50% de l'estona te'l passes aplaudin i acompanyant als musics fent palmes. Una passada! us en deixo un parell de vídeos per que veigueu. No fico canço ja que els videos ja són prou explícits i sonors.\nDemà vaig a fer esport!!!! Toca anar a fer un paintball!!!! Ja us explicaré!\nPublicat per LaRsNoW a 23:40:00 0 comentaris\n27 d'Agost de 2008 - Festa de la festa dels organitzadors del festival\nDSC_0212, originally uploaded by @ LaRsNoW @\nAquesta fotografia me la van fer mentre estavem celebran una festa privada només per als organitzador i colaboradors del festival World of Cultures!\nLa vermellor es del sol que va fer el diumenge junt amb unes cervesses de més :)\nL'altre fotografia es la dels Zupervisors que eren els "jefasus" que controlaven que els voluntaris no s'escaquegessin.\nPublicat per LaRsNoW a 23:05:00 0 comentaris\n26 d'Agost de 2008 - Les fotos del festival\nCom us vaig dir, aquí us passo el link on podreu trobar les fotografies del festival - http://flickr.com/photos/mllopart/sets/72157606983751499 - Després de processar-les totes me n'han quedat 130.\nPodeu trobar altres fotografies meves en el flickr http://flickr.com/photos/mllopart\nPublicat per LaRsNoW a 22:53:00 0 comentaris\n25 d'Agost de 2008 - Festival World of Cultures\nKin cap de setmana!!! Ha estat simplement genial. He assistit el dissabte al festival world of cultures ( http://www.festivalofworldcultures.com ) Dissabte com a visitant i diumenge com a voluntari amb la organització.\nDissabte molta pluja i diumenge molt de sol. Un cap de setmana ple d'activitats. Demà amb la calma us escriure una mica de resúm del que s'ha fet aquest cap de setmana. De moment us dic que ha estat genial. Fico 3 o 4 fotografies per il·lustrar-ho però en tinc 400 per processar i triar. Un cop fet aquest procés, ja us en penjaré les millors. També us deixo algun vide que ha fet el meu amic Sergi.\nUs deixo amb una cançó d'un dels grups que van actuar Sergent García (es estrany estar a Irlanda i veure un concert on el 90% de les lletres són en espanyol :P però es veu que l'any passat hi va anar Ojos de Brujo!!!)\nPublicat per LaRsNoW a 21:15:00 0 comentaris\n21 d'Agost de 2008 - Sopar al restaurant Pintxos a Temple Bar\nAhir vam anar 13 persones afer un bon sopar al Pintxos. Pitnxos és un restaurant de Dublín que a mi particularment m'encanta. Com a gran apasionat del vi, és un lloc on he pogut trobar-ne de bo (car però bo) M'agrada el lloc i quan vas en bona companys, és genial.\nAl final com que vam acabar d'hora, vam anar a un pub a fer unes cervessetes abans d'anar a dormir! Us deixo les fotografies (ja fetes amb la nova càmera) però no estan retocades ni re (no he tret ni els ulls vermells :P ) però per mandra... a poc a poc aniré aprenent com funciona la càmera i el potochop.\nPublicat per LaRsNoW a 23:06:00 1 comentaris\n20 d'Agost de 2008 - Festa Major de Castellbell i el Vilar\nNo hem podia perdre la festa major de Castellbell i el Vilar... ara n'estic patint les conseqüències (porto un refredat del mil) però tot s'ha de dir que ha estat una de les millors festes majors que he passat a Castellbell (i mira que aquest any va ser cutre de collons).\nResúm global del cap de setmana:\nArrivada a Castellbell el divendres nit, sopar i directe a veure els amics. Truco a la Núria i el Jona i hem diuen que estan al nou pis de la Laia i la Edi al Burés (excusa ideal per anar a veur el pis). Fem una mica de xerradeta allà i SORPRESA, trec el cap pel balcó i hem trobo a l'Èric que està al pis del seu germà!!! ell també ha vingut des d'Euskadi a fer una visita als amics.\nDirectes a la festa major i comencem a beure cervesa. Acavem l'Eric i jo al bar de festa major tancant-lo a les 8 del matí. L'endema amb tota la ressaca, toca anar a fer visites a familiars i altres amics. Per la tarda, intento passar la ressaca com puc. HEM VENEN A VEURE LES NENES DE SABADELL!!!! Passem una tarda molt agradable i riem molt molt molt, no.. MOLTISSIM!\nAnem a sopar amb el Joona i el meu cosí Xavi a l'Hostal Nou. Cau una ampolla de vino turvio que hem fa passar una mica el mal de cap de la ressaca. Anem a veure la segona part del Barça a casa el Joona mentre fem unes cervesses. Finalment acavem al ball de festa major... com no, acabem tancant el bar de festa major a les 6 del matí despres d'haver estat ballant sense parar.\nDiumenge, dia del senyor, a descansar molt molt i per la tarda, visia a Vic. Dilluns toca visitar als avis i al titet Manolo a la residència. Toca preparar la maleta que torno cap a Dublín. Abans de marxar, despedida amb la Eli Camparola, amb el Joona i la Núria i també amb la Laia Botinas.... El Joona i la Núria dintre de 2 setmanes ens veiem (venen a visitar-me).\nHi ha massa gent que m'he alegrat molt de veure (com sempre) i no la nombraré aquí ja que sempre hem deixaré a algú i no ho vull fer. Tots sabeu i ho veieu en la meva cara quan us veig, que us trovo a faltar i que quan ens veiem... hem fa moltíssima il·lusió. TOTS ESTEU MOLT MACUS!!!!\n(Elena t'he robat moltes fotus del Facebook :P )\nUs deixo amb paquito chocolatero:\nM´he comprat camera nova de fotos. Una NIKON D60... ara si que podré fer fotografies xules!\nPublicat per LaRsNoW a 22:06:00 2 comentaris\n14 d'Agost de 2008 - Remember de l'inici\nMoment remember de quan vaig decidir marxar:\nI de la festa de despedida que hem vau fer!\n(M'he mirat els videos i a part de posar-me sentimental.. he vist que vau prometre (els 25 que erem) que vindrieu tots a visitar-me a Dublin... de moment ha vingut l'Eric i l'Ariana. A QUE ESPEREU!!!!)\nPublicat per LaRsNoW a 18:24:00 0 comentaris\n14 d'Agost de 2008 - Carpe Diem\nAvui fa 7 mesos que treballo a Dublin... com passa el temps! Quants canvis en la meva vida! Quants nous amics! Quantes noves il.lusions i desilusions! Quantes esperances!\nPuc dir que HEM SENTO MOLT I MOLT VIU!!!!!\nDema volo cap a Castellbell i el Vilar so... ESTIGUEU PREPARATS QUE VINC amb mes piles que mai!\nHe vist al weather Forecast de catalunya que es preveu una baixada de temperatures i pluges... no m'estranya, cada cop que vaig cap alla passa el mateix.\nPublicat per LaRsNoW a 17:57:00 0 comentaris\n13 d'Agost de 2008 - Un parell de fotografies d'Edimburg\nUn parell de fotografies super xules de Edinburg:\nUPDATE: M'han passat aquesta fotografia a ultima hora, jo sempre negare que sigui jo el que surt a la foto:\nCopyright de l'Edu!\n(2 dies i aterro a Catalunya - nomes per 3 dies!)\nPublicat per LaRsNoW a 12:02:00 1 comentaris\n08 d'agost de 2008 - Activitats d'estiu dels Catalans a Dublin\nUs fico una copia "cutre" del correu massiu que s'ha enviat des de catalansadublin amb les activitats programades per aquest Agost - Setembre:\nalgunes dades interessants que et poden ajudar a superar aquests dies de pluja!\n1.- Segons el Calendari Irlandès, la tardor a Irlanda va començar el 1r dia d'Agost (si no t'ho empasses, busca "Irish Calendar" a la Wikipedia!... ens hi juguem una pinta? ;-)\n2.- Segons el calendari biològic de molts dels catalans a Dublín, encara estem a la primavera i tots esperem amb ganes que arribi l'estiu i la xafogor! Oi que si?\nClar que si! Que sàpigues que estem amb tu! D'esperança també es viu! :-)\nPerò com molt bé saben el "veterans" de la web, quatre núvols no han d'espantar a ningú! Si ens haguéssim de quedar a casa sempre que s'amaga el sol, la pàgina web s'hauria de dir http://www.catalans-que-es-queden-tot-el-dia-a-casa-adublin.com/ , i al preu que surten els dominis d'Internet no ens podem permetre el luxe d'anar canviant el nom cada dos per tres... clar que no!\nSi aquesta raó no fos suficient per sortir al carrer, aquí us en posem unes quantes més en forma de propostes/activitats pels propers mesos:\n(Com sempre, aquestes son les activitats "fortes", però hi ha moltes més activitats espontànies -petites trobades: anar a fer unes "tapas", al cine, etc...- que potser et poden interessar, fes un cop d'ull al calendari de la web)\n- Excursió al Pholl Beag LightHouse\nUna excursió de 2-3 horetes al far del sud de Dublín.\nDia: Dissabte 9 d'agost\n- Festival of World Cultures\nEl famós festival anual que es celebra a uns 40 minuts de Dublín, amb concerts a l'aire lliure i una pila d'activitats i tallers\nDia: Tot el cap de setmana 22-23-24 d'agost\n- Paintball 3.0\nSi et vas perdre l'última convocatòria del Paintball, aquesta és la teva oportunitat per alliberar adrenalina!\nDia: Dissabte 30 d'agost\n- 3r Aniversari de la web\nLa traca final per donar per acabat l'Estiu!\nDesprés de la festa calenta de l'any passat el llistó està molt alt, però sabem que les organitzadores no decebran ningú!\n** IMPORTANT: Places Limitades! Si teniu pensat venir, apunteu-vos aviat! Hauríem de saber -aviat- quanta gent té pensat venir! **\n- Dublin Culture Night 2008\nL'experiència de l'any passat ens va deixar amb ganes de repetir. El divendres 19 de setembre, tots els museus de Dublín obren les portes fins a les 10 de la nit i tenen entrada gratuïta. T'animes a venir? Una possibilitat única per veure moltes atraccions turístiques sense haver de gratar-se la butxaca ;-)\nDia: Divendres 19 de setembre\nUna ruta en bicicleta per Dublín i els voltants. Amb un guia experimentat!\nSi voleu proposar més activitats, no dubteu a obrir un fòrum i us ajudarem tan com puguem. Si necessiteu res, ja sabeu com posar-vos en contacte amb nosaltres :-)\nGemma, Andrea, Noemí, Marc, Josep, Sergi i Edu\nA que som enrollats!!!! :) Us deixo amb musiqueta!\nPublicat per LaRsNoW a 15:06:00 1 comentaris\n05 d'agost de 2008 - Remember SAU\nNo se perque avui m'he posat a escoltar SAU a la feina i mira... m'ha entrat la nostalgia. Va por todos ustedes! In memory of Carles Sabater\nPublicat per LaRsNoW a 15:11:00 0 comentaris\n4 d'agost de 2008 - Des de la terrasseta de casa\nHola amics i lectors,\nJejejej, que culte que queda aixo. Fa temps que no us explico les meves esperiències per Dublin... Aquest any he celebrat el meu aniversari 25 vegades com a mínim... wenu.. millor que 25 diguem-ne 26 :P resumim: La primera vegada va ser amb tots els meus amics de Castellbell i rodalies a casa l'Albert. També ho vaig fer a casa amb els meus pares. Després els amics de Dublín hem van organitzar una festa sorpresa on vam fer un Ghost Bus Tour, un bon sopar al restaurant Pintxos (amb la seva corresponent botella de vi de 30 euracos) i un bon fi de festa al pub Miss McGuire (no se com s'escriu :P).\nEl meu cumple va ser el dimecres 30 de juliol, molta gent hem va esciure o trucar (cosa que els hi agraeixo moltissim) i també, va donar la casulatitat que es l'aniversari del meu company de pis, en Marcel. Total, dimecres vam fer un soparet els meus companys de pis i jo on no va faltar-hi cava i una bona truita de patates que vaig fer jo. Vam rematar el sopar amb un bon pastis que ens va comprar la Jana per a tots dos. :)\nFinalment la última celebració va ser el dissabte passat on uns cuants amics meus i uns cuants del Marcel vam fer una BBQ a casa... total 12 persones super tajes celebrant el nostre aniversari. Hi havia Catalans, Alemans i Eslovacs... una bona barreja de cultures.\nA part de les meves celebracions multitudinàries, aqui a Dubín fa una temperatura acceptable. Ara mateix estic al balco de casa, son les 10 de la nit i vaig amb jersey pero amb pantalons curts. (mirar fotografia).\nSobre el meu futur.. no ho se... que faré ni on aniré... A la feina m'han demanat que els hi faci un curs d'una cosa que jo se i que molts volen aprendre... hem fa una mik de vergonya ja que ho haig de fer jo sol, davant d'unes 20 persones presencials i unes 10 persones enxufades al telefon (persones de Boston i Sydney) Pero wenu, tirarem endavant com sempre hem fet... com el meu tiet diu sempre: PIT I COLLONS!\nEl meu angles va millorant per moments, avui he anat al cinema i sense cap esforç puc dir que he enes el 95% de la pelicula... hem falta aquest 5% de phrasal verbs!!!!!\nAmics... N'he fet un fart, conec gent nova cada setmana i tink l'excusa perfecte per anar a fer una pinta cada dia. Estic molt content i agraït a la gent de www.catalansadublin.com. Jejejeje, cada setmana, una festa diferent!\n(Fotu una cara de susto... aixo de fer-me fotografies a mi mateix no es lo meu)\nAquesta fotografia es el dia de la festa de la BBQ i navem ben gats aki!!!!!!\nFuck all the tequila shorts!\nAqui van les fotos de la festa de dimecres\nThe last thig I have to say... Bona nit.\nGràcies per estar amb mi!!!!\nPublicat per LaRsNoW a 21:44:00 0 comentaris\n27 d'Agost de 2008 - Festa de la festa dels organi...\n21 d'Agost de 2008 - Sopar al restaurant Pintxos a...\n20 d'Agost de 2008 - Festa Major de Castellbell i ...\n13 d'Agost de 2008 - Un parell de fotografies d'Ed...\n08 d'agost de 2008 - Activitats d'estiu dels Catal...


La lectora corrent: de març 2005\ndiumenge, 27 de març de 2005\nLa informàtica, el meu malson\nA l'ordinador que vaig tenir des de 1992 fins a 1999 (un Mac L-no-sé-què; potser LC?), li vaig posar Einstein, de nom. Einstein era un personatge que em queia bé, potser per ser un científic capaç de fer una llengota a l'establishment, en aquella famosa foto. Després vaig conèixer un altre caire d'aquell home que no em va agradar gens, el del mascle prepotent en relació a la seva primera dona, Mileva Maric. Fins i tot s'ha dit que algunes de les seves grans idees no eren exclusives d'ell, sinó que hi hauria participat també Mileva. Però, no era qüestió d'anar canviant-li el nom. Vaig pensar que els humans --homes i dones-- tenim tots una mica de Dr. Jekyll i de Mr. Hyde, tot i que hi ha persones en qui predomina més l'un que l'altre.\nAl successor d'Einstein, com a desgreuge, li vaig canviar el gènere i li vaig posar Mileva. Vaig decidir que seria femení: una computadora. Després he dessistit de posar noms a ls ordinadores o computadores: ara són el Mac i el PC.\nPublicat per Mercè Piqueras a 00:21 Cap comentari:\nEtiquetes de comentaris: reflexions personals, tecnologia\ndimecres, 23 de març de 2005\n100.000 gats. No són molts gats?\nEl diari gratuït Metro del 17.03.2005 inclou una notícia sobre els gats sense sostre de Barcelona. Segons Metro --que atribueix les dades al director de la Fundació Altarriba --, es calcula que pels carrers de Barcelona "campen 100.000 gats".\nEm confesso una dona anumèrica. Em costa molt imaginar-me quantitats de coses visibles que ultrapassin el nombre d'unitats que puc abastar de prop amb la mirada o que puc comptar amb més o menys facilitat. I no puc imaginar-me quin espai ocupen 100.000 gats. Però em semblen molts gats.\nSegons l'Ajuntament de Barcelona, la ciutat tenia 1.578.546 habitants l'1 de gener de 2004. Això vol dir que, per a cada 15,8 persones, hi ha un gat sense sostre. En el bloc on jo visc, no sé quant veïns som, però Déu n'hi do: 6 escales amb 16 habitatges cadascuna. I al davant i al darrere hi ha sengles blocs similars al nostre. Doncs fa ben bé 8 o 10 anys que no he vist pels voltants cap gat abandonat: des que la meva filla Elena va recollir una gateta que van adoptar el seu xicot i la seva mare (del xicot). I la veritat és que, des que van enjardinar la zona a costat del metro de Les Corts, no he vist més gats sense sostre en una bona àrea prop de casa meva.\nHauria d'anar-me'n fins als jardins de la Maternitat, en la proximitat de l'hotel Princesa Sofia, on recordo que fa anys hi havia una colònia de gats que eren alimentats per una senyora gran. (Quina sort han tingut milers de gats sense sostre que existeixin aquestes dones--perquè normalment són dones-- que cada vespre els porten alguna cosa de menjar i fins i tot els posen aigua. Ara hi ha fundacions que també se n'ocupen, com l'esmentada Fundació Altarriba, però abans molts moixos sobrevivien gràcies únicament a l'abnegada tasca d'aquestes dones, sovint humils, que dediquen temps i diners als gats).\nPrenc un altre enfocament per imaginar-me els 100.000 gats sense sostre de Barcelona. La superfície del terme municipal és d'unes 100.000 hectàrees. Però això comprèn també els parcs de la ciutat, i només el de Collserola ja n'ocupa prop de 1800 (li segueix el de Montjuïc, amb unes 234 ha).\nSi restem el parc de Collserola, que és gairebé com anar-se'n a la muntanya, ens queden 8200 ha. per als 100.000. I això representa una densitat de 12,2 gats per hectàrea ciutadana. Però aquesta dada és falsa. Perquè la notícia parla de gats que viuen pels carrers de la ciutat. Per tant, d'aquesta hectàrea que ocupen els 12,2 gats, caldria treure'n l'espai construït i el que ocupen la resta de parcs, tot i que els parcs són llocs on solen establir-se colònies de gats.\nHauria de fer el càlcul d'una altra manera i esbrinar primer quin tant per cent de la superfície de la ciutat correspon als seus carrers. Massa complicat, però. Potser m'hi posi un altre dia. Ara per ara, 100.000 gats segueixen semblant-me molts gats.\nPublicat per Mercè Piqueras a 18:21 Cap comentari:\nEtiquetes de comentaris: animals, Barcelona\ndiumenge, 20 de març de 2005\n"The golden age of email is over"\nCom diu la meva amiga Karen, jo també penso que "the golden age of email is over". Cada cop tinc més dubtes que els correus que envio arribin a destí, i que arribin, sinó instatàniament, com a mínim en uns minuts o com a molt en unes hores.\nQuan envio un correu les coses que li poden passar són:\na) que arribi gairebé instàniament a destí, com passava fa alguns anys.\nb) que,per alguna causa, quedi aturat en algun servidor i trigui hores, dies o fins i tot setmanes (fa poc, un amic em deia que havia rebut un correu meu amb una setmana de retard).\nc) que me'l retornin perquè el meu servidor de sortida de correu-e torna a estar en una llista negra. Quan això passa, pot ser: 1) que el retorn sigui immediat, o 2) que el retorn trigui unes hores o uns dies.\nd) que el correu enviat no arribi mai a destí ni em sigui retornat.\nCrec en algun lloc d'aquesta immensa teranyina que és internet deu haver-hi una mena de llimbs on es troben tots els correus perduts, una mena d'atzucacs on queden atrapats els missatges que mai no arriben a destí.\nSobre el correu tradicional, quan algú m'ha dit alguna vegada que m'havia escrit i la carta devia haver-se perdut, sempre he pensat que la majoria de cartes no rebudes són cartes que mai no s'han enviat. Però estic veient que, en el corrreu-e, hi ha moltes cartes que es perden.\nDe vegades demano a la persona a qui escric que em confirmi que ha rebut el meu correu. Si no en rebo confirmació, però, sempre em queda el dubte quin correu és el que no ha arribat a destí: el de confirmació del destinatari o el meu en què li demanava la confirmació?\nPublicat per Mercè Piqueras a 11:55 Cap comentari:\ndivendres, 18 de març de 2005\nMillor compartir idees que pomes\nFa unes hores, a CosmoCaixa escoltava el sociòleg Manuel Castells i l'escriptor José Antonio Millán que parlaven dels sistemes informàtics de codi obert i un d'ells ha recordat aquell vell proverbi rus (no puc assegurar que sigui rus, però sempre ho he sentit dir) que diu alguna cosa com: "si dues persones tenen cadascuna una poma i se la intercanvien, segueixen tenint cadascuna una poma; però si allò que s'intercanvien són sengles idees, al final cadascuna té dues idees".\nInternet fa possible que intercanviem, no una idea, sinó moltíssimes. I no amb una sola persona, sinó amb milers; o fins i tot milions.\nHi ha, però, qui intenta posar barreres a aquest intercanvi mitjançant el programari de pagament, tarifes per veure segons quines pàgines (el "pay per view"), per llegir articles penjats en els web, per descarregar arxius, etc. De tota manera, em sembla que al final triomfaran el codi obert i l'accés lliure. Si més no, és el que espero.\nPublicat per Mercè Piqueras a 02:21 Cap comentari:\nEtiquetes de comentaris: comunicació, societat, tecnologia\nBarcelona, color de sardina?\nLlegeixo a La Vanguardia d'avui que un artista que exposa la seva obra sobre Barcelona en el convent dels Àngels ha decidit que aquesta ciutat té color de sardina tornassolada. L'artista és un tal Carlos Guayabero (deu ser fill d'Oscar Guayabero, que ha intervingut o organitzat altres exposicions del FAD?). Diu que és una sardina mediterrània, gris i tornassolada, com un trencadís gaudinià.\nQue la ciutat sigui tornassolada, ho entenc, tot i que jo diria que és més aviat un aiguabarreig de colors, com una paleta de pintor on tots els colors es confonen (sempre m'han fascinat les paletes dels pintors, com em fascina la meva ciutat). El que no entenc tant, però, és que sigui grisa com una sardina.\nSi el gris fes referència a l'asfalt i als fums dels cotxes, pràcticament totes les ciutats serien d'aquest color. Però no és això; és tracta d'un color metafòric. Guayabero diu que el gris és el color de la memòria de la ciutat, del seu passat industrial i del fum que tamisava la pedra de Montjuïc amb què es construïen tantes cases de la ciutat. Em sembla que la memòria de què parla aquest senyor és de bastant curt termini, tenint en compte que la ciutat té si fa no fa uns 2000 anys. Si vol referir-se al color de la memòria de la ciutat, per què no retrocedeix fins a l'època romana i es trobaria la pedra de Montjuïc sense el tamís del fum?\nPerò, clar, la pedra de Montjuïc és d'un color clar, més aviat grogós i no crec que hi hagi sardines d'aquest color. Però ves a saber. Si hem tingut un goril.la blanc, per què no podria ser una sardina groga? No sé si és idea de Guayabero o del periodista, però el comentari està acompanyat per una foto on es veu la torre Agbar, «la gran sardina d'una ciutat dominada pel gris i pel blau». Suposo que això de «sardina» és un eufemisme, com hom és l'«ocellet» de Miró (l'escultura «La dama i l'ocell») a l'altre costat de la ciutat, en el parc de l'Escorxador.\nSi la ´«sardina» d'Agbar (o l'«ocell» de Miró) han de ser els símbols de la Barcelona del segle XXI, prefereixo retrocedir en el temps i quedar-me amb la dama del paraigües, per més carrinclona que sembli aquesta escultura de finals dels s. XIX.\nPublicat per Mercè Piqueras a 10:16 Cap comentari:\nEtiquetes de comentaris: Barcelona, reflexions personals\ndilluns, 14 de març de 2005\nEls astrònoms es revolten\nAquesta setmana passada, el defensor del lector d'El País va tenir molta feina amb els correus de protesta que li van enviar una dotzena de professionals de l'astronomia i l'astrofísica en relació a uns titular apareguts l'anterior diumenge (6.03.2005) a la revista dominical i a la coberta del mateix diari.\nS'anunciava un reportatge titulat "Cazadores de planetas", i el subtítol deia: "Astrólogos que rastrean el universo en busca de mundos desconocidos" (les negretes són meves). És bastant freqüent aquesta confusió entre una ciència (l'astronomia) i el que no passa de ser un entreteniment (l'astrologia), malgrat que hi hagi qui s'ho prengui molt seriosament i qui n'ha fet una manera de guanyar-se les garrofes i de vegades moltes més coses. Però és inadmisible que un diari seriós com pretén ser-ho El País cometi aquest error.\nEl cas és que el defensor del lector, tot i estar molt familiaritzat amb el món de la ciència i la tecnologia pel seu treball d'anys en el diari en seccions dedicades a aquest àmbit del coneixement, es limita a transcriure les queixes d'alguns dels astrònoms que li han escrit i acaba dient: "Vale la pena pues esmerarse en evitar que la astrología y los astrólogos signa medrando." Però no diu, com sol fer davant d'altres queixes dels lectors, l'explicació que li han donat els responsables dels titulars, si és que li n'han donat alguna i si és que el ens n'ha demanat, d'explicacions, que potser no ho hagi fet.\nPublicat per Mercè Piqueras a 12:29 Cap comentari:\nEtiquetes de comentaris: ciència, pseudociència\nEl gener de 2002, quan vaig anar a Cuba, vaig descobrir el cantautor Polo Montáñez, el "guajiro natural" , com ell mateix s'autodenominava en la cançó que donava nom al seu primer CD.\nLes seves cançons em van semblar molt fresques, una barreja de ritmes populars gens estridents i unes lletres molt boniques, plenes de poesia i un cant a la vida i a l'amor. Vaig comprar el "Guajiro natural" i és un dels CD de cançons que més m'agrada escoltar.\nFa unes setmanes, en la secció de discos d'uns grans magatzems, vaig veure un altre CD de Polo Montáñez. Es deia "Memoria". A la part posterior del CD, sobre la foto d'aquell camperol de pell colrada, envellida pel contacte amb el sol gairebé tropical de Cuba, el nomdel cantautor i, a continuació, "5/6/1955 - 26/11/2002".\nEm va sobtar molt saber que havia mort pocs mesos després que nasqués per a mi. Vaig buscar informació per Internet i vaig saber que va morir d'un accident de cotxe, en el camí de tornada al seu poble des de L'Havana. Ara vaig escoltant les seves cançons i penso que per a mi segueix ben viu.\nEl CD "Memoria" conté algunes cançons del primer CD i algunes altres que no coneixia. N'hi ha dues que ara, sabent que és mort, em semblen com una mena de testament o d'últimes voluntats. Una d'elles comença dient "la última canción que se me ocurra / creo que debe ser romántica..."\nL'altra, es titula "Desde abajo" i la copio aquí sencera:\nEntre el espacio que marca la muerte\ny lo poco que dura la vida\npaso el tiempo jugando a la suerte\nesperando ganar algun dia.\nY los años que tengo de más\nme llevarán con prisa\na quedarme en silencio\nque tendrá que llegar.\nCon la mucha experiencia que tengo\nde las tantas batallas perdidas\nme alimento yo mismo y mantengo\nel afán de encontrar la salida\ncomo el ave que quiere volar\ny quedarse allá arriba,\ny mirar desde lejos\nlo que ha dejado atrás\nY cuando esté en el cielo\ncuando ya esté en la cima\nvoy a luchar por eso\npor mantenerme arriba.\nde las horas perdidas\ncomenzaré de nuevo\nempezare otra vida\nPublicat per Mercè Piqueras a 03:49 Cap comentari:\nEtiquetes de comentaris: Cuba, música\ndimarts, 8 de març de 2005\nPerles negres per al 8 de març\nAhir vaig assistir a la gravació d'un programa de ràdio (Radio Nacional de España) sobre le violència domèstica. Va fer-se a la sala de plens del districte de Les Corts de Barcelona. Era obert al públic i l'audiència allà era pràcticament femenina (llevat de l'equip de RNE, potser vaig veure un o dos homes a la sala).\nEl presentador del programa va començar saludant "los barceloneses" que havien assistit a la gravació. Potser va adonar-se de les cares d'algunes dones en escoltar les seves paraules i després va afegir-hi "y barcelonesas".\nMés tard, en adreçar-se a dues representants de l'associació Tamaia, va parlar de "los trabajadores" de l'associació, quan és una associació en la qual tots els "trabajadores" són dones.\nNo deuen tenir unes normes d'estil a RNE en relació al llenguatge sexista?\nSegona perla negra\nA la llista de distribució de l'Associació Catalana de Comunicació Científica, ahir va arribar un anunci de feina per a una productora de TV del Regne Unit. Busquen dues persones per treballar en una sèrie que vol esbrinar què hi ha de veritat en algunes llegendes europees molt populars.\nL'anunci diu molt clar "BOTH MUST BE MALE and from any European country other that the United Kingrom and Ireland, ..." (les majúscules són meves)\nPublicat per Mercè Piqueras a 12:43 Cap comentari:\nEtiquetes de comentaris: dona, Les Corts\ndilluns, 7 de març de 2005\nLa (mala) memòria popular\n(Tinc el meu bloc molt descuidat; sense escriure-hi res des de fa mesos. Hauré de fer el propòsit d'escriure-hi una mica cada setmana.)\nJa ho va dir Gabriel Ferrater, els records són com un munt d'encenalls que es reparteixen la "marmanyera memòria, la mentidera, i l'oblit, el drapaire mut. L'una en farà curtes fogueres, l'altre, caliu d'inquietud".\nRecodava aquests versos fa uns dies, en sentir alguns comentaris sobre l'onada de fred que ens ha arribat ja en el mes de març: que el temps està boig, que el canvi climàtic ja ha arribat, que les estacions estan canviant.... Fa unes dècades també se sentia dir que el temps canviava per culpa dels satèl.lits i coets que es llençaven a l'espai!\nQuan s'han viscut ja sis dècades, s'han vist molts mesos de març. No recordo el temps que ha fet en aquest mes cada any de la meva vida, però sí que en recordo alguns d'especials. Quan devia tenir uns deu anys, va nevar a Barcelona el mateix dia de Sant Josep. I, en els meus anys d'universitat, quan la festa de Sant Tomàs era encara al març (em sembla que el dia 7), també va nevar aquell dia.\nI recordo dies de molt de fred encara més avançat l'any. El 1974, el mes de maig va començar amb temperatures gairebé d'hivern. Jo era de vacances amb la família i a Oviedo vaig haver de comprar leotardos a les nenes. I a l'hotel feia un fred horrible perquè la calefacció funcionava d'acord amb el calendari i no amb el termòmetre. Fins i tot a la costa andalusa, on havíem estat abans de pujar fins a Oviedo, havíem passat fred.\nI sense anar tan enrere, el 1990, a començament de març també vàrem patir una forta onada de fred, que jo encara vaig sentir més perquè vaig anar uns dies a Madrid i Segovia.\nTambé recordo que alguna vegada el març ha estat molt més càlid d'allòque li correspon. Algun any de la dècada de 1970 (tenia segur les dues nenes; no recordo si ja havia nascut el nen) va fer dies d'estiu, amb la gent a la platja. La meva mare em recordava el refrany català que diu "quan el març fa de maig, el maig de fa de març". Aquell any, més que de maig va fer de juny, el març. I sí, el maig va ser més aviat fredot.\nSegur que quan un mes de març torni a ser fred, se sentiran de nou comentaris sobre el canvi climàtic. Si la gent és capaç d'oblidar que el termòmetre de la política ha pujat fins a temperatures properes al punt d'ebullició, com no hauria d'oblidar que un mes de març el termòmetre de l'ambient físic ha baixat per sota de zero?\nPublicat per Mercè Piqueras a 03:36 Cap comentari:


CEF Bosc de Tosca i CE Besalú signen taules en el derbi garrotxí de la segona catalana de futbol (2-2) - Olot TelevisióOlot Televisió\nRedacció - Les Preses - Publicat a les 18:37h\nÚltima actualització 28 nov. 2015\nEn un matx atractiu i amb la intensitat pròpia d’un derbi, hi ha hagut una part per a cada equip. El Besalú ha gaudit de les millors ocasions a la primera meitat tot i jugar amb 10 des del minut 20, mentre que el Bosc de Tosca ha dominat a la segona però només ha pogut aconseguir l’empat final, que ha estat el resultat més just.\nBosc de Tosca i Besalú es retrobaven a la segona catalana, en un derbi garrotxí que preveia un xoc d’estils entre el toc dels de Les Preses i el joc incisiu i directe dels besaluencs.Però de seguida el matx s’ha igualat i els dos equips han buscat la possessió de la pilota en un començament molt atractiu. En la primera meitat, la possessió local no s’ha traduit en ocasions, mentre que els visitants han gaudit de bones opcions de marcar.\nAixò si, la primera dels grocs, cap dins. Una falta directe de Sergi obria el marcador per als locals, amb una gran execució que deixava venut al porter besaluenc.\nPerò els homes d’Ernest Bassols no s’han encongit, i en una bona jugada personal han posat l’empat al marcador mitjançant Ezequiel, que superava el porter presenc.\nEl partit, molt maco fins llavors, ha anat pujant de voltes amb el pas dels minuts i en un servei de cantonada, alguna cosa ha passat entre Franc i Castany, i aquest últim ha perdut els papers essent expulsat per agressió.\nCuriosament, amb un home menys els de Bassols s’han crescut, i el Bosc de Tosca ha marxat del partit. Martín, en una altra gran definició ha carregat la cama dreta dins l’àrea i ha culminat la remuntada verd-i-blanca abans del descans.\nA la represa, com era d’esperar per les circumstáncies, els d’Albert Danés han agafat el control del joc buscant superioritat a les bandes, mentre el Besalú defensava el resultat i intentava sortir a la contra. L’entrada de Sergi Amargant i Xevi ha donat un altre aire a l’atac local, i després d’una bona passada del mateix Xevi, el killer Alejandro Gaitán ha igualat el partit.\nEl matx ha tornat a ser des de llavors el partit maco que s’esperava, i els dos equips han oferit un gran espectacle, amb molta intensitat i amb una lluita infatigable per fer el tercer gol. El Bosc de Tosca les ha tingudes, perquè ha sabut, aquest cop sí, transformar el domini en ocasions, però els de Bassols han estat molt vius i en alguna contra, especialment a les botes de Juncà, han pogut guanyar el partit.\nAl final, però, repartiment de punts que no ha satisfet a cap dels dos tècnics però que ha estat el més just vistos els mèrits d’un i altre equip.\nAmb aquest puntet els besaluencs es reforén a domicili i treuen el cap després d’una mala ratxa, mentre que els d’Albert Danés continuen sumant en un grup 1 de la segona catalana molt igualat i competitiu.


chaval.es | Recursos tic pel mestr@\nUs presentem un portal que es diu chaval.es. És un espai adreçat a nens i nenes de 6 a 14 anys. La intenció d’aquest portal es situar els nens i nenes que comencen a utilitzar les TIC, i així participar activament i aprenen d’una manera lúdica i educativa un ús responsable de les noves tecnologies.\nHi trobem continguts lúdics, jocs online, programes i series infantils, música i llibres entre altres.\nEn conclusió una pàgina que podem recomanar als nostres alumnes que facin servir a casa i també a l’escola.


Flic Bilbao | Festival de literatures i arts infantil i juvenil\n2014.01.23 DIJOUS a les 11h\nTaller de pop – up amb Marion Bataille\nMarion Bataille és una dissenyadora gràfica , que a través de les tècniques del pop – up book s’ha convertit en una creadora de contes per a nens i nenes amb un resultat excepcional que no deixa ningú indiferent .\n2014.10.02 – 2014.02.11 DILLUNS I DIMARTS a les 11h\nTaller d’il·lustració La reina dels colors amb Jutta Bauer\nEl seu estil inconfusible i la seva narrativa enginyosa i subtil fan d’ella una autora molt estimada entre petits i grans .\n2014.01.23 DIJOUS a les 18h (espai Txikiland)\nMarion Bataille és una dissenyadora gràfica , que a través de les tècniques del pop – up book s’ha convertit en una creadora de contes per a nens i nenes amb un resultat excepcional que no deixa ningú indiferent\n10.02.14 DILLUNS a les 19h\nConferència de Roberto Innocenti\nRoberto Innocenti , és un il·lustrador autodidacta . Autor de La Ventafocs i Rosa Blanca , ha estat guanyador del Premi Hans Christian Andersen d’Il · lustració 2008 pel conjunt de la seva obra .\n*Totes les activitats res realitzaran a la Mediateka BBKren Arduraduna , Centre Cultrural Alhóndiga de Bilbao, i serán gratuïtes.\n← Flic Sabadell\nCançons i rimetes. Flic Barcelona al CCCB →


La CUP de Tarragona també refusa els seients que li ofereix el Nàstic a la llotja del Nou Estadi\nLa CUP de TGN també refusa els seients que li ofereix el Nàstic a la llotja del Nou Estadi\nEl Circ dimarts, 08 de setembre de 2015\nEls regidors del grup municipal de la CUP a Tarragona han tornat a girar l'esquena a un dels 'privilegis' que ara tenen com a càrrecs electes.\nEls considera també un 'privilegi', però aclareix que el rebuig 'no suposa cap menyspreu' a les entitats esportives\nEn aquest cas, la Candidatura d'Unitat Popular ha rebutjat l'oferiment que els havia fet el Nàstic perquè tant la portaveu, Laia Estrada, i el també regidor Jordi Martí assisteixin a la llotja presidencial del Nou Estadi per veure els partits de l'equip grana.\nJordi Martí i Laia Estrada. / cup Tarragona\nLa formació anticapitalista els ha rebutjat "per considerar-los un privilegi", i ha argumentat que "entenem que oferiments com ara el del Nàstic representen un privilegi que no hauria d'acompanyar uns càrrecs que ja estan dotats econòmicament, i que aquesta renúncia es plenament coherent amb la moció que el nostre Grup Municipal va presentar al Plenari Municipal del 17 de juliol, demanant que cap conseller acceptés privilegis, regals, prebendes o entrades-regal gratuïtes."\nNo és un menyspreu\nLa CUP aclareix que "aquest rebuig no suposa cap menyspreu envers les entitats esportives de la ciutat, sinó que respon a un criteri clar: els consellers i conselleres que vulguin gaudir de qualsevol espectacle, que passin prèviament per la guixeta".\nRecorda, a més, que en a la moció presentada el passat juliol ja va proposar que des de la Conselleria de Cultura de l'Ajuntament de Tarragona es redacti un protocol per tal d’afavorir l’assistència a espectacles i activitats culturals als sectors populars amb menys recursos econòmics.


Què vol dir ser un home o una dona? - Servei Civil Internacional de Catalunya\nQuè vol dir ser un home o una dona?\nabril 18, 2015novembre 27, 2018\nEl 8 i 9 d'abril, Petjada Jove ha participat de 2 tallers de 2 hores sobre temes de gènere. Mitjançant tallers, teatre, debats i fotografies s'ha discutit sobre les implicacions socials del nostre sexe avui dia, i al llarg de la història. Amb aquestes dues sessions s'ha fet una pinzellada sobre els principals temes de discussió del moviment feminista i s'ha reflexionat per trobar maneres d'actuar. Petjada Jove ha valorat molt positivament l'experiència i seguiran treballant aquest, i altres temes, a l'intercanvi del juliol a Catalunya.\nVols ser un missatger de pau?Tallers oberts per a trencar les complicitats entre Catalunya i Israel


Història | Amics del coet Bétera\nCom tots sabeu en el 2007, va aparèixer la Directiva 2007/23/Ce del Parlament Europeu, sobre els articles pirotècnics.\nEn aquesta normativa aparèixien una sèrie de restriccions que feíen perillar la continuació y futur de les nostres festes.\nA mi, com a la majoria de jóvens i no tan jóvens del poble, ens agrada moltissím la Cordà i estar tota la nit del día 15 d´Agost tirant coets pels carrers del poble i disfrutar del soroll i olor de pólvora.\nPer este motiu, cuant començí a escoltar a través dels mitjans de comunicació tots els impediments, a través, condicions i no se cuantes coses més, que des de l´Unió Europea volien posar entorn a totes les nostres tradicions relacionades amb la pólvora i amb els coets. Em va començar a entrar un nerviosísme i una inquietud, que havía de fer alguna cosa per que a les nostres festes i tradicions no els afectara, o els afectara lo menys possible. Perque…¿ Que sería de les festes de les alfabegues, de les obreres i els majorals, sense la cordà, la coetà, la coetà del gos, els coets de luxe…?\nTambé afectava les falles, amb totes les restriccions en les despertaes, mascletaes,i castells, també les processons, comunions o bodes sense el seu castell o traca.\nPues com diríen els majors al carrer “quina cosa més desustancià”.\nNosaltres portem la pólvora a la sang i no sabem fer un acte sense ella.\nPer totes estes coses al 2008 començí a buscar informació, tots sabeu, que la manera més fàcil i ràpida hui en día es a Internet i allí vaig trobar molta gent amb les mateixes inquietuts.\nI em donaren l´idea de fer una Associació.\nPer lo que es va crear l’Associació Amics del Coet de Bétera, ja que, creiem que a l´hora de protestar sempre faríem més força com Associació que cada un pel seu compte.\nCuant començí a buscar informació, per a vore que feia falta per crear una associació, m´enterí que hi havía una Federació, la FVAAC, (La Federació Valenciana d’Associacións d’Amics del Coet), i em posí en contacte amb ells.\nLa FVAAC em va explicar com estava tot el tema i em van invitar a una de les seues reunions informatives que estaven fent per la Comunitat.\nEn una reunió que varem tindre m´explicaren que estaven treballant amb Consellería de Governació, y diverses agrupacions més, i estaven creant una transpossició de la Directiva del Parlament Europeu.\nEn aquesta transpossició apareix, la Instrucció Técnica Complementària 18, que és la que realment ens interesa, ja que, és la que protegeis les nostres tradicions, com la Cordà y totes les modalitats relacionats amb els coets.\nEn ella els únics requisits que ens fiquen per continuar amb les nostres festes, tal i com les coneixem, es que estem inscrits en una Associació Legalment Constituida.\nEl 28 de Novembre del 2008, vaig presentar per primera vegada els papers a consellería, per donar de alta l’ Associació.\nDesprés de casi any i mitg de papeletjos amb Consellería, el 15 de Septembre del 2009, aconseguirem que l’Associació Amics del Coet de Bétera, siguera una Associació legalmente constituïda.\nEl dia 28 de novembre del 2009, invitarem a la FVAAC per que feren una reunió informativa a Bétera. Per que tot el poble estiguera al corrent.\nI perfí va arrivar el gran dia de la presentació, va ser el passat 27 de Març del 2009.\nEn el 2010 varem recuperar la cordà tradicional amb el carro i la peça, en la cercavila del Crist amb coets.\nEn el 2011, a més dels actes que férem l’any anterior, recuperarem la despertà del día 15 d’Agost. Ja que feia molts anys que ja no es feia, i era el primer acte del día 15 i el que convida a la gent a començar el día de la festa gran amb més alegría.\nTambé va ser el primer any que tragerem a la Divina Pastora.\nI ens comprometerem que sempre i quant no hi hagen clavaris, amb el fí de que es continue fent la provessó de la Pastoreta serem nosaltres els que la tragem.\nJa que feia anys hi va haber problemes per a fer la provessó de la Pastoreta, per falta de clavaris.\nEs un acte molt bonic i al qual participen la majoria dels xiquets del poble.\nAplega el 2012, i a més de continuar amb els actes nombrats varem fer un acte propi.\nEl dia de Sant Antoni, fem una demostració de les diferents modalitats de cordà, que es fan a la comunitat: El Carro amb les peçes (Cordà tradicional), La Canya (Bocairent), Cueta, i la Cordà.\nActe que va agradar a tot el món I que es un dels principals que fa la Associació.\nTambé varem organitzat una exposició, FOC ANTIC DE COETERIA.\nUn gran éxit, va tindre una bona acollida per la gent, va ser molt visitada.\nI el día del Gos, farem per als xiquets una demostració de les diferents modalitats de Cordà.\nTambé es va acosegir junt amb l’ Ajuntament que tor nara la coeta per tots els carrers del poble. Cosa que no ocorria fa molts anys.\nAço va aconseguir que el foc no és concentrara, que no hi hageren masificacions de gent, que les protestes dels veins foren menors i els danys ocasionats foren mínims.\nI algo molt important que tot el món disfrutara d’ una nit magica, com és la nit de la coeta.\nAçó a va afavorir la festa, que desde un principi es veia amenaçada.\nGràcies a l’ Associació i al treball desinteresat de molts em aconseguit que es conserve i no soles aixó, que vaja a més.\nI va arribar el 2013.\nContinuem fent els actes avants nombrats, que ja son una tradició per nosaltres.\nHem aconseguit un local, on fer les juntes, una cova oferida per el consistori…\nTenim a la majoría dels socis amb el CRE.\nJa que estic i de forma informativa per a tot aquell que no estiga al corrent.\nPer a que tingueu una idea, i de forma molt resumida.\nTot aquell que vulga participar en la cordà, cueta i de mes actes amb coets i en general amb pólvora. Han de estar en una associació. (legalment constituïda). Han de traures el carnet CRE, Consumidors Reconeguts com Esperts (cada associació se encarrega dels seus socis).\nA soles podran adquirir els coets el membres (RG-CRE) de les associacions.\nHem creat esta web per a que tots esteu informats de tot lo relacionat amb el món dels coets.\nSom cuasi 300 sócis, anem a fer al 2014 els 5 anys de l’ Associació i per eixe motiu, tenim unes sorpreses resevades per al 2014. No seu podeu perdre.\nI que la llum, l’aroma i la música dels coets dure per sempre.


Universitat de Barcelona - Els principals investigadors espanyols en física nuclear i de partícules es reuneixen a Barcelona\n> Notícies > Els principals investigadors espanyols en física nuclear i de partícules es...\nEls principals investigadors espanyols en física nuclear i de partícules es reuneixen a Barcelona\nIII Jornades del Centre Nacional de Física de Partícules, Astropartícules i Nuclear (CPAN) 02/11/2011 Recerca\nDes d'avui i fins al 4 de novembre, la ciutat de Barcelona acollirà (Hotel Barcelona Catalonia Plaza, plaça d’Espanya, 6-8) les III Jornades del Centre Nacional de Física de Partícules, Astropartícules i Nuclear (CPAN), un congrés en el qual participen més de 200 científics d’aquestes àrees de recerca a Espanya. El CPAN organitza aquest any el seu congrés a Barcelona a través dels grups participants de l’Institut de Ciències del Cosmos de la Universitat de Barcelona (ICCUB) i de l’Institut de Física d’Altes Energies (IFAE, consorci Generalitat-UAB).\n«A la UB hi ha una activitat molt important, tant en fisica de particules, com en fisica nuclear i cosmologia; a aquest nivell som un dels grups millors d'Espanya, com ho acredita el fet que l'ICCUB va quedar entre els 22 pre-seleccionats en el programa d'acreditacions Severo Ochoa, i molt competitius en l'àmbit internacional». destaca Domènec Espriu, catedràtic del Departament d'Estructura i Constituents de la Matèria (ECM) i un dels investigadors participants en la organització de la trobada.\nEn el congrés es presentaran els últims resultats d’experiments internacionals amb participació espanyola. Es parlarà de la recerca, per exemple, que es duu a terme amb el Gran col·lisionador d’hadrons (LHC), l’accelerador de partícules més gran del món (Ginebra, Suïssa); de la Instal·lació per a la recerca amb antiprotons i ions (FAIR), infraestructura que serà el laboratori de física nuclear més important d’Europa; o de la Xarxa de telescopis Cherenkov (CTA) per construir un gran observatori de rajos gamma de molt alta energia. Sergio Bertolucci, director de Recerca de l'Organització Europea per a la Recerca Nuclear (CERN), organisme responsable de l’LHC, i Gunther Rosner, el seu homòleg a FAIR, exposaran els últims avenços als seus laboratoris respectius. Les Jornades s'estructuren en una sèrie de reunions sectorials i sessions generals en les quals es resumirà en quin estadi es troben diversos projectes en què participen els centres del CPAN. A més de l’LHC, la FAIR i la CTA, ja esmentats, es parlarà de Tevatron, l’accelerador nord-americà que ha deixat de ser operatiu; de l’AMS, el detector de rajos còsmics situat a l’Estació Espacial Internacional; de T2K i Double Chooz, dos detectors de neutrins amb què s’intenta comprovar una característica d’aquesta misteriosa propietat coneguda com a oscil·lació, així com d’aplicacions tecnològiques de la física nuclear, entre altres temes.\nLHC: rere el bosó de Higgs\nBertolucci presentarà a la comunitat científica espanyola agrupada en el CPAN els resultats de l’accelerador de partícules LHC, que amb un funcionament excel·lent ha permès que els seus experiments principals (ATLAS, CMS i LHCb) aconsegueixin l’enorme xifra de 30 bilions de col·lisions. Els científics esperen tenir per a finals d’aquest any una quantitat de dades suficient, si no per afirmar o descartar definitivament l’existència del bosó de Higgs, sí per estrènyer encara més el cercle al voltant de la partícula que originaria la massa. En relació a l'LHCb,on participen investigadors de la UB liderats pel liderats pel catedràtic del Departament d'ECM Lluís Garrido, recentment es es van presentar els nous resultats sobre la producció de les partícules anomenades mesons B, que proporcionen una valuosa eina per estudiar l'origen de la asimetria matèria-antimatèria a l'Univers.\nFAIR: de la física mèdica als nous materials\nPer la seva banda, Gunther Rosner exposarà l’estat de FAIR, que disposarà de quatre acceleradors (un de lineal i tres sincrotrons) que podran accelerar feixos de ions estables i exòtics, així com antiprotons, a grans energies i intensitats. FAIR permetrà aprofundir el coneixement del procés de formació a l’Univers dels elements químics presents a la Terra i entendre la naturalesa de la força que manté unida la matèria des del punt de vista subatòmic, així com desenvolupar aplicacions en el camp de la física mèdica, l’energia i els nous materials. CTA: descobrir l’univers violent\nCTA és un projecte per construir un gran observatori de rajos gamma de molt alta energia basat en telescopis del tipus Cherenkov com ara MAGIC, que opera a l'Observatori del Roque de los Muchachos (La Palma, illes Canàries). Aquest observatori reunirà desenes d’aquests telescopis per observar les cascades de partícules que produeixen en l’atmosfera terrestre els rajos gamma procedents de successos molt violents en l'Univers, com ara explosions de supernoves. En aquest projecte participen investigadors del Grup d’Astrofísica d’Altes Energies que lidera el catedràtic del Departament d'Astronomia i Meteorologia, Josep M. Paredes.\nInstitut de Ciències del Cosmos (ICCUB) de la UB\nL’ICCUB, actualment dirigit pel catedràtic del DAM, Eduard Salvador, és un centre de recerca d’àmbit universitari creat el 2006, en el si de la UB, amb l’objectiu de potenciar el protagonisme dels equips de recerca davant dels reptes científics que es plantegen en l’àmbit de la física del cosmos, i dotar-los de més visibilitat i projecció internacionals en projectes d’avantguarda científica. L’ICCUB acull onze investigadors ICREA i agrupa bona part del professorat i els investigadors dels departaments d’Astronomia i Meteorologia, d’Estructura i Constituents de la Matèria, i de Física Fonamental, adscrits a la Facultat de Física, a més de personal investigador d’altres facultats. Comprèn dues seccions: Astrofísica i Ciències de l’Espai i Física Nuclear, de Partícules i Gravitació.


Bonell presideix la reunió de la comissió de Migració de l’APCE | BonDia Diari digital d'Andorra.\nUn moment de la reunió de la comissió de MIgració de l'APCE presidida per Bonell.\nDc., 24/11/2021 - 20:30\nLa presidenta suplent del grup parlamentari demòcrata, Mònica Bonell, que exerceix de vicepresidenta segona a la comissió de Migració, Refugiats i Persones Desplaçades de l’Assemblea Parlamentària del Consell d’Europa (APCE), ha presidit avui la reunió que ha celebrat la comissió, en format híbrid (presencial a Estrasburg, i telemàtica). Concretament, Bonell ha gestionat els punts 15, 16, 17 i 18 de l’ordre del dia i ha estat el president de la Comissió, el suís Pierre-Alain Fridez, qui li ha cedit la presidència, després d’haver encapçalat la primera meitat de la reunió.\nBonell ha informat, davant els parlamentaris i parlamentàries de tot Europa presents, sobre la videoconferència que el Parlament del Regne Unit va organitzar el passat juny titulada la Reubicació i rescat dels immigrants que arriben per mar, la qual es va desenvolupar en el marc del Dia mundial de les persones refugiades. A més, ha afegit la presidenta suplent del Grup Demòcrata, aquest treball es va dur a terme en el context del 70è aniversari de la Convenció de Ginebra (1951) relativa a l’Estatut dels refugiats.\nDurant la reunió, la consellera general també ha comunicat el nomenament del ponent de la Proposta de resolució sobre la integració dels immigrants i refugiats, que s’ha adjudicat per unanimitat al parlamentari croat M. Hajdukovic. Bonell també tractat el punt sobre l’aprovació dels nous càrrecs que configuren tant la comissió de Migració, com una de les subcomissions d’aquesta.\nLa consellera, que aquesta legislatura exerceix de cap de delegació d’Andorra a l’APCE, ha conclòs la reunió informant els presents que la propera tindrà lloc en el marc de la primera sessió de l’Assemblea Parlamentària del Consell d’Europa, que se celebrarà del 24 al 28 de gener, també de manera híbrida.


Justícia juvenil Codi: 20.548 : 4\nAquesta assignatura estudia el sistema de justícia juvenil, tant els seus aspectes jurídics com els coneixements derivats de la investigació criminològica respecte al seu funcionament real.\nA partir d'un coneixement dels diversos models teòrics existents i la seva plasmació al Dret comparat, els aspectes jurídics es concreten especialment en la legislació espanyola sobre responsabilitat penal del menor.\nS'abordaran els aspectes substantius, processals i d'execució i finalment s'oferiran eïnes teòriques per la planificació, aplicació i avaluació de les mesures aplicades a joves infractors.\nL’assignatura té relació especialment amb les assignatures de contingut jurídic i amb la de Delinqüència juvenil. Es recomanable haver superat abans aquesta assignatura, a més de Dret penal Part General, Procés penal i Execució i Dret penitenciari.\nProfessions relacionades amb justícia juvenil en els rols de criminòleg, psicòleg, jurista, treballador social, educador social i les professions jurídiques relacionades.\nEs necessari haver estudiat i superat abans l'assignatra Dret penal part general i molt recomanable les assignatures Delinqüència juvenil, Execucio penal i Dret penitenciari, procés penal i Dret penal part especial.\n1. Desenvolupar l'activitat criminològica d'acord als principis constitucionals, drets fonamentals i llibertats públiques.\n2. Ser capaç de dissenyar, aplicar i avaluar mesures d'intervenció en la persona de l'infractor.\n3. Ser capaç d'informar i assesorar en matèria de mesures penales alternatives i execució de penes.\n4. Aprendre a dissenyar i aplicar respostes específiques en funció al tipus de delinqüència.\n1. Conéixer els models de justícia juvenil usats per abordar la delinqüència protagonitzada per menors. 2. Conéixer les normes substantives del Drep penal de menors, amb referència fonamentalment a la legislació espanyola.\n3. Conéixer la regulació del procés penal de menors infractors, amb referència fonamentalment a la legislació espanyola.\n4. Conéixer la regulació relativa a l'execució de les mesures aplicables a menors infractors.\n5. Conéixer els resultats de la investigació criminològica respecte al funcionament del sistema de justícia juvenil.\nI. El Dret penal de menors a Espanya: les mesures aplicables als menors i les regles d'imposició.\nII. El procés penal de menors a Espanya i el règim d'execució de les mesures.\nIII. El funcionament pràctic del sistema de justícia juvenil.\nIV. Sistemes de justícia juvenil comparats\nL'eina bàsica de suport a l'estudi són els materials docents preparats pel Dr. Octavio García Pérez, professor titular de Dret penal de la Universitat de Málaga. Els materials cobreixen el contingut dels tres primers mòduls. Com a suport al quart mòdul i complement respecte als tres primers s'aportarà la informació necessària a través de les Guies d'estudi.


5 reflexions polítiques sobre Rogue One | FINESTRA D'OPORTUNITAT\nHome Comunicació 5 reflexions polítiques sobre Rogue One\nby Silvio Falcón - febr. 1, 2017\nL’adquisició per part de Disney de l’univers Star Wars ha comportat l’anunci d’una nova trilogia de seqüeles i de tres noves pel·lícules soltes al voltant de la història de la saga original, del que en anglès s’anomenen “spin-off”. Rogue One és la primera d’aquestes pel·lícules spin-off. El film tracta una història que se situa entre l’episodi III i l’episodi IV i pretén mostrar una sèrie d’actes heroics que encapçala Jyn Erso, interpretada per Felicity Jones. L’argument gira al voltant d’un fet ja prèviament conegut: el robatori dels plànols de l’Estrella de la Mort per part de l’Aliança Rebel. Aquest propòsit, que ja sabíem exitós, fa encara més interessant el panorama polític que se’ns presenta a Rogue One.\nAny 0 abans de la batalla de Yavin, uns dies abans del començament d’Una nova esperança. La Doctrina Tarkin s’instaura a la galàxia quan ja han passat 19 anys de la proclamació de l’Imperi Galàctic. Aquesta doctrina preveu el manteniment de l’ordre i l’increment de la seguretat a l’Imperi mitjançant l’ús de la por. La seva màxima representant: una arma capaç d’aniquilar planetes, l’Estrella de la Mort.\nQuines característiques té l’Imperi que veiem a Rogue One? És capaç l’Aliança d’aglutinar tota l’oposició a l’emperador Palpatine? Hi ha consens al voltant del gran poder de Tarkin en l’organigrama de l’Imperi? Aquestes són algunes de les preguntes que motiven aquestes 5 reflexions polítiques sobre Rogue One: una història de Star Wars.\nL’Imperi Galàctic que veiem a Rogue One és un sistema polític que, malgrat tenir oposició (encara present al Senat Galàctic), es troba en ple apogeu. El canceller Palpatine, ara emperador, lidera un govern amb poder absolut executat amb mà de ferro per una mena de primer ministre al terreny: Darth Vader. La competència (o col·laboració tensa) soterrada entre Vader i Sidious que sobrevola la trilogia original no fa acte d’aparició a Rogue One. En el seu lloc, observem un Vader totpoderós, capaç d’aparèixer en persona en moments clau del film.\nLes forces de l’Imperi dediquen tots els seus esforços a tapar la primera escletxa en el seu poder absolut. Curiosament, aquesta escletxa deriva de la construcció de l’arma definitiva que els permetrà fer i desfer a voluntat a tota la galàxia. La implementació de la Doctrina Tarkin, també anomenada Comunicat Imperial #001044.92v, centra l’acció política imperial en un mètode de control, ordre i seguretat que minimitza l’oposició al règim. L’estabilitat del règim, al cap i a la fi, se sustentava principalment en una idea: la por. Hi ha millor manera de generar por que amb una arma de destrucció massiva?\nLa construcció de l’Estrella de la Mort té sens dubte lligams amb la Guerra Freda i la utilització de les armes nuclears. La dissensió entre les dues grans potències nuclears va generar una pau tensa. Podríem dir que la Doctrina Tarkin buscava generar una pau similar, però en el si d’un sistema dictatorial. Evidentment, el govern a través de la por (i de la repressió) és una característica central dels sistemes autoritaris. A Rogue One observem un Imperi capaç de reclutar un enginyer que resideix en un planeta llunyà i desèrtic del sistema galàctic. Aquesta capacitat de fer-se present a tot arreu (i d’amenaçar la població per aconseguir agents col·laboracionistes) a través de l’amenaça té certs trets totalitaris.\nEn definitiva, l’Imperi Galàctic de Rogue One és un sistema que vol esdevenir perfecte i complet, amb una estratègia definida de control dels planetes, i que amenaça l’Aliança Rebel amb la destrucció absoluta.\nSaw Gerrera és potser el personatge més interessant a nivell polític de Rogue One. Tot i això, està poc aprofitat cinematogràficament i la seva història és, fins i tot, un pèl incomprensible. A les pel·lícules mai ningú no havia qüestionat la naturalesa de l’Aliança Rebel, sempre havien estat els bons i el seu criteri (més encertat o menys) lidera l’estratègia del costat lluminós de la força sense oposició durant la trilogia original.\nEn canvi, l’existència de Saw Gerrera ens mostra com l’Aliança Rebel conspira contra un dels seus, que considera tòxic i equivocat. Hi ha un establishment i un desviat que lluita per la seva banda. Certament, la visió de l’Aliança és més conservadora, ja que els seus líders hi tenen més coses a perdre. Alguns, com Bail Organa, encara són membres del Senat Imperial.\nGerrera, per la seva banda, lidera a Rogue One un grup anomenat ‘Els partisans’, que lluita a Jedha contra les forces de l’Imperi. Certament, el terme ‘partisà’ és una al·lusió a la resistència que s’oposava al règim nazi en països com Itàlia o Iugoslàvia durant la segona guerra mundial. La cèl·lula rebel de Guerrera havia format part de l’Aliança, però va acabar distanciant-se’n per motiu de les seves tàctiques extremistes, que xocaven amb l’aparent tebiesa dels mètodes de l’organització mare. Els principals líders de l’Aliança Rebel, com Mon Mothma o Bail Organa, desautoritzaven les accions de Guerrera perquè pensaven que eren massa brutals i van decidir trencar-hi relacions.\nGerrera representa la importància de les formes en política, com la radicalitat pot ésser un punt de divisió en dues faccions amb un objectiu idèntic a curt o a mitjà termini. També ens recorda com les esquerres actuen sovint dividides encara que enfrontin un enemic comú.\nUna joventut sense esperança?\nLa protagonista de Rogue One és Jyn Erso, una jove captiva de l’Imperi que sobreviu en el seu temps. Quan es troba amb representants de l’Aliança Rebel, no entén (ni comparteix) la lluita contra l’Imperi Galàctic. Ella, que ho ha perdut tot, forma part de la massa que entén com a inevitable (i normal) allò que passa a la Galàxia. Jyn Erso pateix de desafecció política, molt més que qualsevol dels altres personatges que surten a la saga de Star Wars (incloent-hi el cínic Han Solo i al nivell del jove Anakin). En realitat, ella representa molt bé el mainstream de la Galàxia: la major part de la gent no opta per cap dels dos bàndols (ni l’Aliança ni l’Imperi).\nEn canvi, la connexió emocional amb el seu pare i Saw Gerrera fa que assumeixi com a propis els objectius de l’Aliança i digui en veu alta la que, per mi, és la frase de la pel·lícula: “les rebel·lions es basen en l’esperança”.\nOrson Krennic és un dels personatges que més minuts de pantalla acaparen a Rogue One. Aquest humà, comandant de l’Imperi i director de la divisió d’investigació de les Forces Armades, és el principal encarregat del desenvolupament tècnic de l’Estrella de la Mort. La seva relació amb Galen Erso (pare de Jyn Erso) és una de les trames centrals del film.\nDes d’una perspectiva política, Krennic és un alt càrrec de l’Imperi que vol prosperar. Considera que ha realitzat una bona feina en la construcció de l’Estrella de Mort i demana al Gran Moff Tarkin i a Darth Vader de ser nomenat el comandant al càrrec de la súper-arma. Tarkin té uns altres plans: assumir ell mateix el comandament. L’ambició de Krennic fa que cometi errades que són claus per entendre els esdeveniments de la saga original, especialment de l’episodi IV.\nL’Aliança Rebel i el consens: la paràlisi confederal\nCom es governa internament l’Aliança Rebel? A Rogue One se’ns mostra la manca de consens de l’Aliança per tal d’organitzar una missió i robar els plànols de l’Estrella de Mort. Aquesta diferència de criteri planteja una reflexió important: qui mana a l’Aliança Rebel?\nL’Aliança Rebel pren decisions per consens. En cas que es necessiti una votació, és necessària la totalitat dels vots dels membres del seu Consell. La unanimitat i el consens com a mètode de presa de decisions recorda la Unió Europea i la seva paràlisi activa, on al final sempre hi ha actors que esquiven el model pactat de presa de decisions. Si Saw Gerrera podria ser el Regne Unit (prenent el seu propi camí), la pròpia Jyn Erso actua pel seu compte viatjant al planeta Scarif.\nLa pluralitat d’opinions i la manca d’un comandament definit, així com la cohabitació amb institucions imperials com el Senat en el moment en què succeeix Rogue One, fan que les institucions de l’Aliança siguin febles. Tot i que Mon Mothma era la cap d’Estat de l’Aliança, el seu mandat caducaria quan l’Imperi caigués i es convoqués una Convenció constitucional per formar una Nova República. L’existència de lideratges provisionals, supeditats a l’elecció del Consell, caracteritzava l’Aliança, i potser estovava els seus plantejaments estratègics i ideològics.\nEl fet que Mont Mothma recordi una mena de Van Rompuy o de Donald Tusk és paradigmàtic. Ni l’Antiga República ni l’Aliança destaquen per tenir un disseny institucional eficient i democràtic. L’Imperi neix dels vicis de la República. Aconseguiran corregir aquests aspectes la Nova República i la Resistència?\nDarth Vader. imperi\nEl serial europeu del 'roaming'


Investigadors del Centre Mèdic de Boston i la Facultat de Medicina de la Universitat de Boston, als EUA, han confirmat a haver passat anteriorment una infecció per un altre tipus de coronavirus diferent al de la SARS-CoV-2, com pot ser el que causa el refredat comú, pot disminuir la gravetat de les infeccions Covid-19.\nUn estudi revela que els refredats comuns podrien donar immunitat contra el COVID-19 per a tota la vida\nUna mare britànica recomana beure batuts d'esperma per a combatre el Covid-19\nL'estudi, que ha estat publicat al 'Journal of Clinical Investigation', també demostra que aquesta immunitat acumulada per infeccions anteriors no evita que les persones contreguin Covid-19.\n"Les persones s'infecten habitualment amb coronavirus que són diferents de la SARS-CoV-2, i els resultats d'aquest estudi podrien ajudar a identificar els pacients amb menor i major risc de desenvolupar complicacions després d'haver estat infectats amb SARS-CoV-2 ", ha assenyalat Joseph Mizgerd, professor de medicina, microbiologia i bioquímica a la Facultat de Medicina de la Universitat de Boston, i coautor de l'estudi.\n"Esperem que aquest estudi pugui ser el trampolí per a identificar els tipus de respostes immunitàries que no necessàriament previnguin la infecció per SARS-CoV-2, sinó que limitin el dany de Covid-19", ha assenyalat l'investigador, que etziba que les seves troballes brindin informació important sobre la resposta immune contra la SARS-CoV-2, que podria tenir implicacions significatives en el desenvolupament de la vacuna COVID-19.\nHi ha un creixent cos d'investigació que busca formes específiques en què el virus SARS-CoV-2 impacta a diferents poblacions, inclòs el motiu pel qual algunes persones estan infectades i són asimptomàtiques, així com què augmenta la mortalitat com a resultat de la infecció . S'estan desenvolupant diverses vacunes per determinar quin tipus de vacuna (ARNm, vector viral) serà més eficaç per prevenir les infeccions per SARS-CoV-2.\nSi bé la SARS-CoV-2 és un patogen relativament nou, hi ha molts altres tipus de coronavirus que són endèmics en humans i poden causar el "refredat comú" i la pneumònia. Aquests coronavirus comparteixen algunes seqüències genètiques amb la SARS-CoV-2, i les respostes immunitàries d'aquests coronavirus poden reaccionar de forma creuada contra la SARS-CoV-2.\nEn aquest estudi, els investigadors van analitzar dades de registres mèdics electrònics de persones que van tenir un resultat d'una prova de panell respiratori (CRP-PCR) entre el 18 de maig de 2015 i el 11 de març de 2020. El CRP-PCR detecta diversos patògens respiratoris, inclòs el endèmic "comú coronavirus freds. També van examinar dades de persones a les que es va fer la prova de la SARS-CoV-2 entre el 12 de març de 2020 i el 12 de juny de 2020.\nDesprés d'ajustar per edat, sexe, índex de massa corporal i diagnòstic de diabetis mellitus, els pacients que tenien un resultat positiu previ de la prova de PCR-PCR per a un coronoavirus va tenir probabilitats significativament menors de ser admès a la unitat de cures intensives ( UCI) i probabilitats més baixes de requerir ventilació mecànica durant la Covid.\nLa probabilitat de supervivència també va ser significativament major en els pacients hospitalitzats per COVID-19 amb un resultat previ positiu en la prova d'un coronoavirus del refredat comú. No obstant això, un resultat positiu d'una prova anterior per a un coronavirus no va evitar que algú s'infectés amb la SARS-CoV-2.


Etnologia i literatura en una nova edició del cicle ‘Trencadís literari’ | Museu de Cultures del Món\nEtnologia i literatura en una nova edició del cicle ‘Trencadís literari’\nEtnologia i literatura en una nova edició del cicle de xerrades ‘Trencadís literari’\nEl Museu Etnològic de Cultures del Món ens demostra un any més com d’estrets són els lligams entre l’antropologia i la literatura organitzant una nova edició, la tercera, del Trencadís. enguany aquest cicle de xerrades aplega autors, autores i també editors disposats a parlar, en un ambient proper i participatiu, sobre els aspectes de les seves obres més relacionats amb l’etnologia i el viatge.\nEl cicle comença el 7 de març i es perllongarà, amb sessions cada dos dijous (a excepció de les sessions del 15 i 22 de març a excepció de les sessions del 15 i 22 de març que es faran seguides i la sessió de la Flavia Company que es farà el dimecres 7 de març respectant altres activitats massives programades per la data del dijous 8 de març Dia de la Dona), fins al pròxim dia 19 d’abril. Passaran pel Museu per retrobar-se amb els seus lectors (i amb els qui encara no ho són) autors com ara Flavia Company, Carlos Zanón, Xavier Moret i Marc Pastor, a més de l’editora Iolanda Batallé, que ens parlarà sobre una obra d’Aurora Bertrana.\nConduïts per Antoni Tortajada, aquests homes i dones del món de les lletres parlaran, en un ambient proper i acollidor, sobre unes obres que tracten sobre temes diversos, entre els quals viatges misteriosos, passejades en taxi per Barcelona, recorreguts per la Grècia actual, la Polinèsia o l’Europa de després de la II Guerra Mundial.\nToni Tortajada periodista de Sabadell que treballa a TV3. Ha estat corresponsal al País Basc, Madrid i París abans de dedicar-se a l'elaboració de sèries documentals de tant d'èxit com Vides privades, o, recentment, 300.\nLes sessions del cicle Trencadís 2018 se celebren al Museu de Cultures del Món, al carrer de Montcada.\nComencen el 7 de març i es perllongaran fins al 19 d'abril.\nHi haurà xerrades del cicle cada dos dijous (a excepció de les sessions del 15 i el 22 de març), de 19 a 20.30 h.\nEl doctor Prendel, greument malalt, decideix explicar a la seva amant el secret que ha guardat tota la vida: li parlarà sobre el lloc on va ser durant els cinc anys en què va estar desaparegut després de naufragar enmig de l’oceà Atlàntic. N’ha fet un gran misteri i mai no ha confirmat ni desmentit les moltes especulacions que es van fer sobre el seu parador. Ara, finalment, se sabrà la veritat.\nL’autora: Flavia Company, nascuda a Buenos Aires el 1963, és llicenciada en Filologia Hispànica, a més de traductora, pianista i professora d’escriptura. Ha escrit novel·les en català i castellà com Círculos en acíbar, Saurios en el asfalto, Dame placer, Ni tu ni jo ni ningú, Llum de gel i Melalcor, a més de diversos llibres de contes.\nSandino, un ésser malenconiós amb una esposa farta de les seves infidelitats condueix un taxi pels carrers de Barcelona. I, durant una setmana, passarà per barris, places i parcs com una bola de billar que va amunt i avall segons les demandes dels seus clients. Serà una llarga fugida de sí mateix durant la qual s’enfrontarà als molts fantasmes del seu passat i dibuixarà un mapa existencial de la seva vida que és, també, un retrat de la ciutat i dels personatges que l’habiten.\nL’autor: Carlos Zanón, va néixer el 1966 a Barcelona. És poeta, novel·lista, guionista, articulista i crític literari però, a més, des d’aquest 2018 dirigeix, BCNegra, la Trobada Internacional de Novel·la Negra de Barcelona. Des que a finals dels anys 80 publiqués els seus primers poemes, ha escrit obres de narrativa com Tarde, mal y nunca, No llames a casa o Yo fui Johnny Thunders, entre d’altres. Ha guanyat nombrosos premis, com el València Negra, el Novelpol o el Dashiell Hammett de la Semana Negra de Gijón. Taxi és la seva nova obra, però ara prepara una novel·la amb el detectiu Pepe Carvalho com a protagonista.\nXavier Moret va viatjar a Grècia per primera vegada a principis dels anys setanta. Des d’aleshores, hi ha tornat moltes vegades i ha viscut un conjunt d’experiències que ara enfila en un viatge literari que és també una invitació a contemplar el país hel·lènic més enllà de la crisi econòmica. Un relat que ens parla d’història, de mitologia, de cultura, de saviesa i, en definitiva, d’aquesta vida que omple tots els racons del país: de Micenas, Olímpia o Meteora a Santorini, Míkonos, Delos o Rodas.\nL’autor: Xavier Moret, nascut a Barcelona el 1952, és periodista i escriptor. Reporter especialitzat en viatges del diari El Periódico, va ser anteriorment redactor de La Vanguardia i El País. Ha publicat reportatges i llibres de viatges com Amèrica, Amèrica, Bumerang (sobre Austràlia), Europa express o Islàndia. L’illa secreta, entre molts d’altres. A més, però, ha escrit ficcions literàries com L’americà que estimava Moby Dick, El manuscrit perdut, L’impostor sentimental o Qui paga, raja. A Doctor Pearson recrea l’aventura apassionant de l’enginyer nord-americà Frederick Stark Pearson, un dels grans impulsors de l’electrificació de Catalunya.\nL’edició, el 1930, de Paradisos oceànics, va convertir Aurora Bertrana en una escriptora d'èxit. I és que, en aquest volum, descrivia el món exòtic de les colònies franceses d’ultramar en forma d’un gran reportatge amb imatges de les dones natives de la Polinèsia i descripcions dels costums dels habitants de la zona: des dels matrimonis forçats i la maternitat sense contractes a un concepte més lliure de la sexualitat. I és que, amb les seves paraules, va acostar els i les lectores catalanes a un món fins aleshores remot i perdut.\nL’autora: Aurora Bertrana (1892-1974) era filla de l'escriptor Prudenci Bertrana i de Neus Salazar, va passar la infantesa a Girona, va estudiar música a Barcelona i va ser una pionera en formar part de formacions jazzístiques exclusivament femenines. Tot i que el seu pare no volia en principi que fos escriptora, va escriure novel·les, narrativa breu, literatura per a nens i nenes i llibres de viatge que la van convertir en una destacada cronista dels destins més exòtics.\nL’editora: Iolanda Batallé és una professora, editora i escriptora llicenciada en Filologia anglesa i en Ciències de la informació i formada, a més, en direcció d'empreses. Va ser directora de l’Editorial La Galera, dedicada als lectors més joves, i després va llançar segells editorials com Rata, dedicat al públic adult.\nXerrada a càrrec de l'editora Iolanda Batallé\nUna aventura trepidant protagonitzada per republicans espanyols que han fugit del camp de concentració de Mauthausen. Un pres a punt de morir els ha posat sobre la pista de la mítica espasa de Carlemany i ells comencen a buscar-la a la catedral d'Aquisgrà i al castell de Himmler, on es veuran envoltats de nazis despietats i d’unes espies tan boniques com perilloses...\nL’autor: Marc Pastor és un escriptor barceloní nascut el 1977. Forma part de la secció científica del cos dels Mossos d'Esquadra, una activitat que alterna amb l’escriptura de novel·les, bàsicament de gènere negre. Ha publicat obres com La mala dona (sobre la vampira de nens del Raval) o L’any de la plaga.


Política de cookies – Sègula Films\n+34 655 766 673\nMario Pons Múria\nQué diuen de nosaltres\n“L’Espill” Què diuen de nosaltres i entrevistes\nEl Periple, la vella llum d’Europa\nLa Filla del Farer\nSègula, lo futur de les Terres de l’Ebre\nAigua, la font de la vida\nEts aquí: Inici1 / Política de cookies\nEn compliment amb què es disposa en l’article 22.2 de la Llei 34/2002, d’11 de juliol, de Serveis de la Societat de la Informació i de Comerç Electrònic, el Titular l’informa que aquest lloc web utilitza cookies, així com sobre la seva política de recollida i el tractament que fa d’aquestes.\nUna cookie és un fitxer que es descarrega en el seu ordinador en entrar a determinades pàgines web. Les cookies permeten a una pàgina web, entre altres coses, emmagatzemar i recuperar informació sobre els seus hàbits de navegació i —depenent de la informació que continguin i de la forma en què utilitzi el seu equip— poden utilitzar-se per a identificar-li.\nTipus de cookies utilitzades\nEl lloc web https://segulafilms.com utilitza els següents tipus de cookies:\nCookies d’anàlisis: Són aquelles que, ben tractades pel lloc web o per tercers, permeten quantificar el nombre d’usuaris i així realitzar el mesurament i anàlisi estadística de la utilització que fan els usuaris del lloc web. Per a això s’analitza la navegació que realitzes en aquest lloc web amb la finalitat de millorar-lo.\nCookies tècniques: Són aquelles tractades pel lloc web que permeten als usuaris registrats navegar a través de l’àrea restringida i a utilitzar les seves diferents funcions, com per exemple, enviar un formulari.\nAlgunes cookies són essencials per al funcionament del lloc web, per exemple, el sistema de comentaris o el cercador.\nCookies de personalització: Són aquelles que permeten als usuaris accedir al Servei amb algunes característiques de caràcter general predefinides en funció d’una sèrie de criteris establerts per l’usuari com, per exemple, l’idioma o el tipus de navegador a través del qual es connecta a aquest lloc web.\nVostè pot acceptar, bloquejar o eliminar les cookies instal·lades en el seu equip mitjançant la configuració de les opcions del navegador.\nEn els següents enllaços trobarà instruccions per a habilitar o deshabilitar les cookies en els navegadors més comuns.\nEl lloc web utilitza els serveis de «Google Analytics» que poden instal·lar cookies que serveixen per a obtenir estadístiques i dades publicitàries.\nEl lloc web inclou altres funcionalitats proporcionades per les xarxes socials i que poden instal·lar cookies. Vostè pot compartir el contingut en les teves xarxes socials com Facebook, Twitter, Google +, Instagram o YouTube amb els botons inclosos a aquest efecte o amb les eines per a compartir pròpies de les xarxes socials.\nAdvertiment sobre eliminar cookies\nVostè pot eliminar i bloquejar les cookies d’aquest lloc web, però part del lloc no funcionarà correctament o la seva qualitat pot veure’s afectada.\nEn cas que tingui qualsevol dubte sobre aquesta Política de Cookies o vulgui realitzar qualsevol comentari sobre aquest lloc web, pot enviar un missatge de correu electrònic a l’adreça info[@]segulafilms.com\n© Copyright - Sègula Films


Homenatge centenari a la lluitadora antifranquista Maria Salvo | betevé\nL’Ajuntament i l’Ateneu Memòria Popular reconeixen la trajectòria de Salvo en la defensa dels drets i llibertats democràtics\nEduard Colldecarrera | Dimecres, 27 de Mai del 2020, a les 18.51\n100 anys són els que ha celebrat la lluitadora antifranquista Maria Salvo i aquest ha estat el motiu de l’homenatge que li han fet l’Ajuntament i l’Ateneu Memòria Popular. En un acte en línia via YouTube, s’ha reconegut la trajectòria de Salvo en la defensa de la justícia social i dels drets i les llibertats democràtics, especialment durant la dictadura de Francisco Franco. L’homentage ha constat d’unes felicitacions i uns vídeos fets per a l’ocasió.\nQui és Maria Salvo?\nMaria Salvo és una dona republicana que va haver de lluitar amb tan sols 16 anys a la Guerra Civil i, posteriorment, va viure l’exili imposat, que la va dur als camps de treball de França. No va ser fins més tard quan va tornar a creuar la frontera, es va implicar en la lluita clandestina i va acabar passant per diferents presons franquistes durant 16 anys, entre el 1941 i el 1957. Amb la tornada de la democràcia a l’estat espanyol va presidir l’Associació Catalana d’Expresos Polítics del Franquisme.\nSalvo sempre ha destacat el paper de la dona en els avenços democràtics de la societat catalana. De fet, el 1997 va ser fundadora de l’associació Dones del 36, un grup de dones supervivents de la Guerra Civil que té com a objectiu reivindicar que la tasca en el progrés polític de la dona té l’origen en la Segona República Espanyola i no en la Transició. El grup dona nom a una plaça del barri de Gràcia.\n— antifeixisme — dones — franquisme — homenatges


Xiamen Delusion Hostel Xiamen Xina - Ofertes d'hotels amb els MILLORS DESCOMPTES EN LÍNIA\nNo.9 Tatou Road, Carretera Huandao, Xiamen, Xina, 361005 - Veure al mapa\nTriple - només per a residents locals (Triple - Domestic Residents Only)\nDissenyat tant per oci com per negoci, Xiamen Delusion Hostel està situat idealment a Carretera Huandao; una de les localitzacions més populars de la ciutat. L'hotel és a 10 km del centre de la ciutat i permet accedir a les instal.lacions més importants de la ciutat. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nTot esforç és poc perquè els hostes es trobin còmodes, motiu pel qual l'allotjament compta amb el millor en serveis i comoditats. Els clients de l'hotel poden gaudir de Wi-Fi gratuït en totes les habitacions, servei de neteja diari, recepció 24 hores, express check-in/check-out, magatzem d'equipatge.\nL'ambient de Xiamen Delusion Hostel es reflexa en cada habitació. televisió de pantalla plana, manta elèctrica, armari amb clau, accés a internet (sense fils), connexió sense fils a internet (cortesia) són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Xiamen Delusion Hostel no troba competidors en cap categoria.\nTots els tipus de viatgers (15) Parelles (4) Viatgers en solitari (10) Grups (1)\nTots els tipus de viatgers (241) Parelles (16) Viatgers en solitari (83) Famílies amb infants petits (16) Famílies amb infants grans (23) Grups (103)\nTriple - només per a residents locals


Engeguen una campanya perquè els barcelonins "redescobreixin" la Rambla de Barcelona La República\nEngeguen una campanya perquè els barcelonins “redescobreixin” la Rambla de Barcelona\nACN Barcelona.-L’Ajuntament de Barcelona i l’associació Amics de la Rambla han engegat una campanya conjunta per dinamitzar l’emblemàtic passeig i fer que els barcelonins el “redescobreixin”. Amb l’objectiu que els […]\nACN Barcelona.-L’Ajuntament de Barcelona i l’associació Amics de la Rambla han engegat una campanya conjunta per dinamitzar l’emblemàtic passeig i fer que els barcelonins el “redescobreixin”. Amb l’objectiu que els ciutadans “es retrobin” amb la Rambla, han llançat una campanya de quatre setmanes de durada per tal de revitalitzar un espai molt tocat arran de la pandèmia, que ha disminuït molt el turisme. La campanya, sota el nom ‘Baixa a la Rambla’, preveu més de 50 activitats entre el 10 i el 23 de desembre, a les que s’hi sumaran les que es facin del 7 al 21 de gener del 2021.\nEn el marc d’aquesta campanya es faran activitats d’àmbits diversos, com tallers d’arts florals, classes de dibuix, caricatures, retrats i lectures de poesia al paper. La gastronomia també tindrà un paper central i els ciutadans podran participar en diversos tallers culinaris de la mà d’alguns dels restaurants i comerços de la zona.A més, es comptarà amb la música per dinamitzar l’espai, i hi haurà un concert de jazz al Jamboree, un espectacle de flamenc a la plaça Reial i classes de zumba al CEM Colom. També s’ha organitzat diverses rutes guiades, com ‘Ramblejant’, on un historiador farà un recorregut des de canaletes fins a la Rambla del Mar descobrint edificis singulars o mostres d’art.Segons el primer tinent d’alcaldia de l’Ajuntament, Jaume Collboni, s’ha demostrat que “l’excés de turisme o l’absència de barcelonins té conseqüències sobre el teixit econòmic, comercial i de convivència al cor de la ciutat” i aposta perquè ara els ciutadans “tornin de forma habitual” a “gaudir de la restauració, la cultura, la passejada i la trobada a la Rambla”. Per la seva banda, el president d’Amics de la Rambla, Fermín Villar, ha destacat que totes els activitats seguiran els protocols de seguretat.


novembre 2018 - Up Catalonia novembre 2018 - Up Catalonia\nInici / Archives for novembre 2018\nInteleen és el nou nom de Friendly Pelican, un projecte que té per missió proveir serveis tecnològics de valor afegit a la restauració. A través de dispositius dissenyats i programats específicament per la restauració, oferirà serveis tant al client com al restaurador.\nConveni de col·laboració entre el CCN i Up Catalonia\nBy: Up Catalonia Category: Emprenedoria, Finançament, Inversió, Media\nEl Cercle Català de Negocis i Up Catalonia signen un conveni de col·laboració amb la finalitat de reforçar el sistema català de suport a l’emprenedoria i l’empresa amb recursos financers no especulatius i amb visió de país. Més informació\nEscout Padlock a Guardatot\nEscout inicia els treballs per a la implantació de l’ús dels Escout Smart Padlock en els establiments de GUARDA TOT (www.guardatot.com). Els clients podran accedir als seus magatzems a través del sistema automatitzat amb l’ús de la nostra tecnologia Bluetooth BLE. Més informació\nEl Part Time Lab assoleix la primera fita amb 9 projectes\nLa primera gran fita del programa s’ha assolit amb èxit. En aquest punt els diferents projectes ja han perfilat i presentat un primer pla de negoci. El següent bloc es centrarà en posar-lo en marxa treballant un producte mínim viable i portar-lo al mercat.


En marxa a l'Alt Urgell el concurs comarcal per a gent amb experiència "Històries" - FÒRUM.ad\nEn marxa a l’Alt Urgell el concurs comarcal per a gent amb experiència “Històries”\nOn: 28/04/14 15:21\nLa comarca de l’Alt Urgell està celebrant durant aquest mes d’abril i fins el proper mes de maig el concurs comarcal per a gent amb experiència ‘Històries!’. Aquest certamen està adreçat a les persones grans de la comarca alturgellenca amb el doble objectiu de divulgar la història de la comarca i d’incentivar la participació dels diversos sectors socials en les activitats culturals.\nEl concurs s’estructura en una fase prèvia i en una fase final a nivell comarcal. La fase prèvia està tenint lloc durant aquest mes d’abril i s’allargarà fins el mes de maig, i que consisteix en una sessió de classificació a cadascun dels casals de la gent gran de la comarca.\nLes poblacions del Pla de Sant Tirs i Adrall ja hi han participat, mentre que demà dimarts, 29 d’abril, serà el torn de la Seu d’Urgell. Seguirà Organyà (30 d’abril); Oliana (7 de maig); i Coll de Nargó (14 de maig). En aquesta fase prèvia hi participen, per parelles, totes les persones que ho desitgen que siguin més grans de l’edat estipulada.\nLa parella guanyadora de cadascuna de les eliminatòries prèvies es classificarà per al final comarcal. Que tindrà lloc a la sala la Immaculada de la Seu d’Urgell el pròxim 20 de juny.\nTotes les parelles participants rebran un petit obsequi, mentre que les finalistes i la guanyadora absoluta obtindran diversos premis.\n‘Històries!’ està organitzat pel Servei de Cultura del Consell Comarcal de l’Alt Urgell i els Serveis Socials del Consorci d’Atenció a les Persones de l’Alt Urgell (CAPAU), i compta amb la col·laboració del Consell Consultiu de la Gent Gran i RàdioSeu, que enregistrarà les diverses sessions i les emetrà en diferit.\nPrevious Post: Progrés celebra que l’alcalde de la Seu ‘rectifiqui i suspengui el model absurd de quotes de la Llar d’Infants’\nNext Post: El Grup de Folklore Casa de Portugal participa al XII peregrinatge al Santuari de la Mara de Déu de Fàtima


El port comença l'aportació de sorra a la platja del Prat\nInici » Actualitat » Notícies » El port comença l'aportació de sorra a la platja del Prat\nL'arena s'acumularà entre el club marítim i el canal de la Bunyola, la zona amb més regressió costanera.\ndimecres, 17 maig, 2006 - 14:49\nUna draga contractada per l'Autoritat Portuària de Barcelona va començar, dissabte passat, a abocar 500.000 metres cúbics d'arena, que s'acumularà entre el club marítim i el canal de la Bunyola, cobrint així la zona on la regressió costanera ha sigut més significativa.\nL'abocament forma part d'una obligació establerta per la Declaració d'Impacte Ambiental (DIA) de l'ampliació del port, però que no acaba aquí: la DIA també estableix que, d'ara endavant, el Port haurà d'abocar cada any 100.000 metres cúbics de sorra, com a mínim, a les platges pratenques per tal de garantir l'estabilitat de la línia de costa.\nAquesta aportació de sorra de 500.000 metres cúbics finalitzarà al mes de juliol. Aproximadament la meitat d'aquesta sorra s'acumularà a la zona d'ús públic de la platja, mentre que l'altra meitat s'abocarà entre l'antic càmping Cala Gogó i el canal de la Bunyola, una zona on no es practica el bany.\nPer afectar el mínim possible la temporada de bany, l'abocament de sorra a la platja d'ús públic es farà en primer lloc, per passar després a alimentar l'altre tram de platja.\nD'on prové la sorra?\nLa sorra que s'està abocant a la platja del Prat prové del fons marí situat entre l'antiga i la nova desembocadura del riu, i no es recull a la línia de la costa, sinó a uns centenars de metres mar endins.\nEs tracta de sorres aptes en qualitat i textura per poder-se dipositar en una platja per a usos lúdics, com és el cas de la platja del Prat, amb la vista posada en la imminent campanya d'estiu. De fet, aquestes sorres han superat totes les analítiques de qualitat de la normativa europea.\nLa sorra abocada té ara un color obscur perquè no li ha donat el sol. D'aquí a poc temps agafarà la tonalitat característica de la platja del Prat.


Pàgina inicial/Jornades/María Bento convidada a la jornada de façanes ventilades de Sika\nEl Col·legi d’Aparelladors, Arquitectes Tècnics i Enginyers d’Edificació de Barcelona (CAATEB) organitza el proper 28 de novembre una jornada en col·laboració amb l’empresa Sika, líder en la fabricació de productes químics per a la construcció, per a parlar sobre les aplicacions a les façanes ventilades.\nMaría Bento, Responsable d’Avaluació de Sistemes de Façanes de l’ITeC, participarà a l’esdeveniment formant part de la taula rodona.\nSika és una de les companyies pioneres en certificar les seves solucions adhesives de fixació de revestiment de façana a Espanya i Europa. Fa uns mesos, va obtenir el DAU 19/114 per al seu sistema SikaTack® Panel i l’ETA 19/0511 per al SikaTack® Panel-50. Els productes no són nous, però sí la caracterització de forma sistemàtica i harmonitzada europea de les seves prestacions, com a solució de fixació de panells de façana.


[ 28 Febrer, 2020 ] Podcast notícies del Maresme del divendres 28/02/2020 Maresme\n[ 28 Febrer, 2020 ] Presenten la 9a Temporada Lírica Ciutat de Calella Calella\n[ 28 Febrer, 2020 ] El temps al Maresme: avui cel variable i cap de setmana amb domini del sol El temps al Maresme\n[ 24 Febrer, 2020 ] El temps al Maresme: continua el temps estable i assolellat El temps al Maresme\nInicioMataróUn detingut a Mataró per intentar agredir sexualment una dona al carrer\nEls fets van passar a la carretera de Mata. Foto: Google Maps\nEls Mossos d’Esquadra han detingut un home al barri de Rocafonda de Mataró per intentar agredir sexualment una dona. Els fets van passar la matinada del dimecres 28 de novembre en una zona on hi ha un antic caixer automàtic quan un home va proposar mantenir relacions sexuals a una dona. Quan aquesta es va negar, l’home la va colpejar.\nLa policia va aconseguir detenir l’home el mateix dimecres. Segons han explicat els Mossos no anava documentat i avui passarà a disposició judicial. Segons el setmanari Capgròs, el detingut és un home que dorm habitualment en l’antic caixer d’un banc de la carretera de Mata.\nEl setmanari també explica que el PP de Mataró s’ha fet ressò del cas. Els populars expliquen que els veïns es van despertar pels crits de la dona, que presentava ferides al cap i la cara i sagnava de forma abundant. Segons el PP, el lloc on es va produir l’agressió és un antic local d’una oficina bancària “freqüentat per ocupes amb algun tipus d’adicció”.\nL’Ajuntament de Mataró ha obert un expedient sobre el tema.\nDesarticulat un grup criminal que cometia robatoris a domicilis del Maresme\nEl jutge demana documentació a l’Ajuntament de Sant Vicenç sobre la denúncia d’un treballador\nL’Ajuntament de Mataró ha emès un comunicat de comdemna de l’agressió sexual contra una menor que es va produir el passat 26 de juliol a la zona de l’estació de tren de la ciutat en el marc de la celebració de …


L'empresa té el despatx definitiu des del 5 de juliol - Diari de Girona\nL'empresa té el despatx definitiu des del 5 de juliol\njesús badenes lloret de mar 31.07.2013 | 07:29\nCatamarans Mar va rebre tots els permisos definitius el passat 5 de juliol i la seva activitat continuarà amb normalitat. La singladura de l'empresa es remunta al febrer passat, però ja té antecedents històrics a Lloret.\nLa societat recollia el testimoni d'una altra empresa, Viajes Marítimos s.l., que ja treballava entre Lloret i Tossa de Mar fa uns 50 anys. La crisi i una tempesta van fer que les eines principals -tres dels vaixells- quedessin molt malmeses. Fins i tot el ple de Lloret de Mar va aprovar una moció per donar suport a l'empresari.\nPerò, finalment, per tirar endavant es va buscar un nou soci econòmic. Un empresari que treballa fent creuers a Palma de Mallorca es va oferir com a nou acompannyant. A més, també s'hi va sumar amb un 10% de les accions el regidor de Lloret de Mar Enric Martínez. El febrer es constiuïa la nova empresa Catamarans Mar de Lloret s.l., amb un capital social de 3.000 euros.\nLa societat ha anat tramitant totes les autoritzacions durant aquests mesos per recuperar a poc a poc l'activitat que ja havia tingut. Des de Capitania Marítima de Palamós es van donar la major part de les autoritzacions al març passat.\nTanmateix faltava el despatx definitiu. Va ser just en el termini que es renovava el despatx provisional, que es van fer públiques les queixes de la competència contra l'empresa. Els propietaris ho emmarquen en una campanya de pressió per aconseguir les seves rutes i clients. Ara ja, amb tots els papers en regla, confien a poder continuar l'històric negoci.


El PSC lamenta les cues puntuals per vacunació registrades aquest dimecres - La Veu - Notícies\nEl PSC lamenta les cues puntuals per vacunació registrades aquest dimecres\nA la franja del migdia es van acumular a la porta del CAP pacients pendents de ser vacunats i els seus acompanyants.\nEls socialistes responsabilitzen la direcció del CAP i l'Ajuntament mentre l'alcaldessa considera 'indecent' que s'utilitzi aquesta qüestió des d'un punt de vista partidista\nEl PSC de Montcada i Reixac ha lamentat a través d'un comunicat les cues i aglomeracions que es van produir ahir al migdia davant del CAP Les Indianes quan es van habilitar dis punts de vacunació contra la Covid-19 alhora i assenyala directament tant la direcció del centre d'atenció primària com el govern municipal: "La responsabilitat de respectar i fer respectar el protocol d'organització i el manteniment de la distància mínima de seguretat és de la direcció del ambulatori i de l'Ajuntament (ECP-ERC)". Els socialistes insten a una coordinació "més fluïda" entre el centre sociosanitari i el consistori perquè es prenguin les mesures adients per tal d'evitar noves aglomeracions. "Sabem que organitzar la vacunació massiva no es una tasca fàcil, però hem de fer tot el que estigui en les nostres mans per evitar posibles contagis i la propagació del virus", conclou el comunicat.\nL'escrit del principal grup de l'oposició a l'Ajuntament ha estat respost amb contundència per part de l'alcaldessa, Laura Campos (ECP). "Jugar a fer política amb les vacunes i la salut per una situació puntual és una indecència", ha manifestat l'edil tot afegint que l'Ajuntament no és responsable de la campanya de vacunació però està col·laborant estretament amb la direcció del CAP en tot allò que li és requerit. "Ahir a la tarda es va demanar disposar de carpes i cadires i avui mateix les tindran", ha assegurat l'edil.\nComunicat PSC Montcada


L'Ajuntament de Girona contractarà un servei extern d'advocats per 48.500 € any - Diari de Girona\nL'Ajuntament de Girona contractarà un servei extern d'advocats per 48.500 € any\nUn informe de l'assessora jurídica municipal diu que hi ha «escassetat» de personal format i que hi ha molts canvis normatius que afecten totes les àrees i causen una permanent «alta càrrega de treball»\nFaçana de l'ajuntament de Girona · Aniol Resclosa\nL'Ajuntament de Girona ha decidit contractar un servei permanent d'advocats perquè defensin el consistori en tot tipus de conflictes davant dels tribunals. La idea és fer un contracte per dos anys per un màxim de 97.040 euros i ampliable a dos anys més. són uns 48.500 euros l'any. Un informe de l'assessora jurídica municipal, Marta Llorens Ferrer, exposa que hi ha «escassetat de personal de formació jurídica en el si de l'Ajuntament», i que hi ha hagut «diferents canvis en l'àmbit normatiu i de gestió en els últims anys» que provoquen que «l'alta càrrega de treball» s'hagi convertit en «quelcom habitual en el funcionament de l'assessoria jurídica».\nAquest «elevat volum de feina» no és un fet que succeeix excepcionalment sinó que és de manera ordinària i quotidiana. En concret, l'Ajuntament ha dividit la contractació en quatre paquets a la recerca dels millors experts en l'ordre jurisdiccional contenciós, en l'àmbit social, en el penal i en el civil. Amb tot plegat, pot acabar escollint quatre advocats o despatxos diferents (un per cada àmbit) o un de sol per tots quatre. Fins, dos o tres i que algun agafi dues o tres especialitats. Entre els condicionants hi ha el d'haver assistit com a lletrat a un mínim de 20 procediments durant els darrers cinc anys.\nL'assessoria jurídica constituïda l'any 2018, a més de tenir encomanada la defensa jurídica davant dels tribunals de les diferents àrees que assessora, també dóna suport jurídic a les diverses àrees de l'Ajuntament, atenent a diari a totes les consultes jurídiques plantejades, i informant jurídicament tots els expedients administratius que ho requereixen. Encara que són les àrees, serveis i seccions les que gestionen projectes o contractes, i tramiten els expedients, en no tenir en molts casos personal jurídic, la gran majoria d'assumptes legals o d'interpretació de normes són estudiats per l'Assessoria, que revisa i informa jurídicament l'actuació administrativa de les diferents àrees.\nSegons l'assessora jurídica municipal, aquestes qüestions «engloben àrees de coneixement del dret multidisciplinars i totalment dispars, amb un rang d'actuació que va des del dret públic al dret privat, i en un ordenament jurídic on en els últims anys hi ha hagut importants reformes legislatives».\nEl document recorda que l'Ajuntament és una organització de grans dimensions, amb més de 1.000 treballadors entre funcionaris, laborals i eventuals, fet que evidentment pot comportar també alguns litigis en matèria de recursos humans i personals. D'altra banda, i més esporàdicament, l'Ajuntament pot trobar-se immers en altres tipus de procediments litigiosos en altres àmbits, i principalment en els ordres judicials penal i civil.\nUn contracte «necessari»\nL'assessora municipal manté en el seu escrit que el contracte d'advocats extern és «necessari» perquè «en moments de puntes de treball dins de l'assessoria jurídica, o quan ho requereixi una major especialització en àrees molt concretes del dret, la defensa jurídica de l'Ajuntament davant dels Tribunals pugui ser assumida per advocats externs i es pugui mantenir el nivell d'atenció i suport jurídic intern per part dels diferents assessors».\nEn els darrers mesos hi ha hagut polèmica perquè l'Ajuntament ha contractat advocats externs per defensar-se en diferents qüestions pagant un preu que segons els grups de l'oposició eren estalviables. Per exemple, s'ha contractat, per 11.253 euros, l'advocat Xavier Soy Ros, del gabinet Pareja i Associats, Advocats SL) per defensar-se de la demanda de l'interventor municipal, Carlos Merino, que havia demanat seguir treballant fins als 70 anys tot i que el pla de racionalització no ho permet i que va acabar jubilant-se a la força. A més a més, l'Ajuntament va contractar l'advocat Josep Ortiz Ballester del gabinet Gómez-Acebo & Pombo per uns 12.000 euros per defensar-se de la demanda de 22 treballadors que reclamen millores salarials i laborals. L'equip de govern apunta en aquest cas que no tenen cap expert en aquesta matèria entre els sis advocats en plantilla.